კვირის პალიტრა - ბიძო თხრის, ბიძო თხრის, ბიძო თხრის, ხეები მიქრიან გზადაგზა 2018, 15 თებერვალი, 12:56 უნივერსიტეტის 100 წლის იუბილეზე კიდევ ერთხელ გამახსენდა ზურაბიშვილის ფრთიანი გამოთქმა, ქაჯების წასვლა-წამოსვლის შესახებ. მეგონა, რომ მოწიწებით მივიდოდნენ ჩვენი ხელისუფალნი ცოდნის ტაძარში, მაგრამ რა მოწიწება?! პრეზენტაბელურად მივიდნენ, მუქი ფერის ჯიპებით. ამ ჯიპკრუიზის მერე გამახსენდა "პიჯაკა" პრემიერის ორჯერადი დაპირება, ციმციმებიანი შავი ჯიპებიდან გადმოსვლის დროაო, მაგრამ ვერ მოგვართვეს! არც გამკვირვებია, პოლიტიკოსების ნათქვამი ბევრი გაგვიგონია, ასრულებული კი - ძალიან ცოტა! რომ იცოდეთ, უთქმელადაც აკეთებს რაღაცებს პრემიერი: საქმემან მისმან გამოაჩინოს და არა - სიტყვებმა! მუჰთარლის "ტრანსპორტირებაც" მაგის ანგარიშზეა. ალიევს "პოდნოსით" მიართმევდა მუჰთარლი ბატონს ვინმე, მაღალი ეშელონების ნებართვის გარეშე?! თუ თავად არაფერი იცის კვირიკაშვილმა, მისი კაბინეტიდან იქნება ვინმე ისეთი, ვინც თავის თავზე აიღებს ამ ფეოდალური ხანის არმაღან-ფეშქაშ-მუქაფა-საჩუქრობანას! არ გინდათ "ქოცური" "გაპრავება" - მიშამ გარეჯა რომ ჩაუჯიბა აზერბაიჯანს, აბა, ის იყო კარგიო?! "ნი რიბა, ნი მიასაო", რომ ამბობენ ხოლმე რუსულად, ეგ მინდოდა მეთქვა კვირიკაშვილზე, მაგრამ სასწრაფოდ ენას დავაჭირე კბილი! არ მინდა თავის მართლებამ მომიწიოს ტენდენციურ მკითხველთან, რომ რუსეთუმე არ ვარ და იტალიურ ელფერს მივცემ ჩემს ნათქვამს: კვირიკაშვილი არც მაკარონია, არც ვერმიშელი! "ქართული მარშისთვის" კი ცალკე გავაჟღერებ შეფასების ეროვნულ ვერსიას: არც ღვინოა და არც ძმარი. კარგა ხნის წინ ტანზე იხევდნენ სამოსს მესკამია "ქოცები", კომბლე ღარიბაშვილის დიდებისთვის, მაგრამ ახლა ახსოვს ვინმეს სიმამრიჩი?! არ ახსოვთ შარშანწინდელი თოვლივით, რადგან სკამი უპირველესია! ასე რომ, სოლოლაკური ნიავი თუ დაატყდა სმერჩივით კვირიკაშვილს, მერე მაგასაც ადვილად დაივიწყებენ... კრიმინალი, ეკონომიკის დაცემა, ხალხის მასობრივი მიგრაცია და უპერსპექტივობა გულს გვიჭამს. მთავრობის მეთაური კვირიკაშვილია და რას აკეთებს?! როცა მთავრობის ქმედება უეფექტოა, პარლამენტმა და პრეზიდენტმა პასუხი უნდა მოითხოვოს, მაგრამ რა უნდა მოსთხოვო მარადმწვანე პარლამენტარებს, რომლებიც პოლიტიკურ ქურქებს ისე იცვლიან, როგორც გველი - კანს. ან მარგველაშვილმა რა ქნას, ახლო ნათესავებს ვერ უპატრონა ჯერ! ჰოდა, დამშეულ-დანევროზებული ადამიანებიდან ზოგი ძალადობს, ზოგიც ქურდობს და ზოგიც კიდევ მარიხუანით აპირებს მკურნალობას! შევარდნაძის დროს დაწყებული ვიზალიბერალიზაცია, რომელიც ძლივს გვეღირსა, უკვე საფრთხის ქვეშაა: რაინ-ვესტფალიის ხელმძღვანელობას პეტიცია გაუგზავნია გერმანიის ფედერალური ხელისუფლებისთვის, ქართველებს აუკრძალეთ გერმანიაში შემოსვლა, მეტი აღარ შეგვიძლია, ძალიან შეგვაწუხეს ქართველმა ემიგრანტებმაო. აი, აქაც ვადანაშაულებ ხელისუფლებას, სამი მილიონი კაცისთვის საქმე ვერ მიგიციათ და თავს გვჭრის მერე ზოგი ემიგრანტი ყაჩაღობა-ქურდობით დასავლეთ ევროპაში! მარტო საზოგადოებრივი მაუწყებლისთვის რომ გემეტებათ კარგი ბიუჯეტი და მაინც არაა მაგათი საშველი (ისევ დეპოშია მაგისი ლოკომოტივი), რატომ ვერ ხვდებით, რომ მიშას დროს დაწყებული მედიის მოთვინიერება ახლა აღარ გამოგივათ? იმ დროს ჯერ კიდევ იყო ყველაზე პოპულარული საინფორმაციო ბერკეტი ტელევიზია, რომლითაც ათაყვანებდნენ ამომრჩევლებს და ახლა თქვენ იმავეს ცდილობთ საბრალო "საზმაუთი"?! იმ "საზმაუთი", რომელსაც "ვარდისფერმა ინტელიგენციამ" ფეკალია უწოდა?! ბუნებრივია, მე ამ შეფასებას ვემიჯნები, მაგრამ ეს პირველი არხი რანაირადაა პირველი?! ბოლოდან პირველია?! შესაძლოა, რადგან "ფიფლმეტრები" უბნობენ მის დაბალ ყურებადობაზე და მგონი, ბიძინას მოთხრილ ხეებს მეტი მნახველი ჰყავს ონლაინში, ვიდრე მთელი საზმაუს საეთერო ბადეს! პ.ს. ერთი ლეიბორისტი ამბობდა, მინდოდა, "ფეხი დამადგით" გამერემიქსებინა, მაგრამ უნივერსიტეტის 100 წლის იუბილეც და დავითობაც ჩავლილია უკვე, ამიტომ ისევ გალაკტიონის ერთი ლექსის ინტერპრეტაციას შემოგთავაზებთო: ბიძო თხრის, ბიძო თხრის, ბიძო თხრის, ხეები მიქრიან გზადაგზა, ხეთა რიგს, ხეთა ჯარს ურეკს რგავს, ხეები გადააქვს, გადააქვს... 16 მარტი 2018 20:51 მედე- ნამდვილად მეცოდები თქვენთვის ეგ ოპელიც ზედმეტია მაგ აზროვნებით . და საერთოდ ჩემი ნება რომ იყოს თქვენნაირებს ,,კოლხოზებიდან ,,არ გამოვიყვანდი. 10 მარტი 2018 16:11 ახლა ბოტანიკურ ბაღს რომ ქართუ ბანკი აშენებს, ეს ბანკი ვისია იცით? ამისთანა რამდენი აქვს გაკეთებული საქართველოსთვის. დღეს გამოაცხადა რუსთავი2-მა ივანიშვილები თურმე გვარს არ აძლევენ ვიღაც გოგოს. პირველად გავიგონე, რომ ძმა აგებდა პასუხს ძმის საქციელზე. ამდენ ჭორებს საიდან აგროვებენ ნეტა ნაციონალები. 10 მარტი 2018 15:57 სასაცილოა,რომ რუსთავი2-ზე ივანიშვილის გინებაზე მეტი სალაპარაკო არ არის რაიმე. როგორ ვერ ხვდებით,რომ ყოველივე ამას უკურეაქცია აქვს. აბა ნახეთ რამდენი ხანი გავა და ხალხის ხმას ვერ მიიღებთ ნაციონალებო, იმიტომ, რომ ძალიან ბოროტები ხართ და რაც ივანიშვილისთვის გინდათ, უკან დაგიბრუნდებათ თქვენ თვითონ, ეს ბუნებრივი კანონზომიერებაა.ნათქვამია მეზობელს ბიჭი უსურვე და შენც გეყოლებაო. ამდენი რომ გცოდნებოდათ თავის დროზე, ხალხის რისხვას არ დაიმსახურებდით. ახლაც იგივე მეთოდით მუშაობთ ოდნავ შეცვლილი გზით.


ამობეჭდვა · 30 / 04 / 2018 16:55 ნატო-საქართველოს სახალხო დიპლომატიის ფორუმი გაიმართა „რედისონ ბლუ ივერიაში“, სადაც საგარეო ურთიერთობაა კომიტეტის თავმჯდომარე სოფიო ქაცარავა სიტყვით გამოვიდა. ფორუმის, მეორე სესიის ფარგლებში, რომელიც ახალ საინფორმაციო გარემოში სახალხო დიპლომატიის როლსა და მნიშვნელობას დაეთმო, სახალხო დიპლომატიისა და სტრატეგიული კომუნიკაციის საკითხები განიხილეს. ევროპული პროგრამის დირექტორის ერიკ ბრატბერგის მოდერატორობით გამართულ პანელში სტრატეგიული კომუნიკაციების ხელმძღვანელი მარკ ლაიტი, სახალხო დიპლომატიის მრჩეველი მეთ არმსტრონგი და საგარეო ურთიერთობათა კომიტეტის თავმჯდომარე სოფიო ქაცარავა მონაწილეობდნენ. მსოფლიოში და ქვეყანაში არსებულ გამოწვევებზე, სტრატეგიული კომუნიკაციის გაგებაზე, მიმდინარე პროცესებსა და ამ მიმართულებით პარლამენტის როლზე საგარეო ურთიერთობათა კომიტეტის თავმჯდომარემ ისაუბრა. მისი შეფასებით, ძალიან მნიშვნელოვანია როცა ექსპერტები, პარლამენტის, მთავრობის და სამოქალაქო საზოგადოების წარმომადგენლები ასეთი საკითხების გარშემო ერთად მსჯელობენ. „მიუხედავად გამოწვევებისა ხელისუფლებას აქვს დემოკრატიული ინსტიტუტების ჩამოყალიბების და რეფორმების გატარების ურყევი კურსი, რაც თანხვედრაშია იმ ორგანიზაციების ღირებულებებთან, რომელთა წევრობაც ჩვენ გვსურს და ეს საჭიროებს კიდევ უფრო გაძლიერებას. მნიშვნელოვანია, რომ სტრატეგიული კომუნიკაცია გამოვარჩიოთ რუსულ პროპაგანდასთან ბრძოლისგან, ვინაიდან სტრატეგიული კომუნიკაცია ბევრად უფრო ფართო და მრავალმხრივია. ეს უნდა იყოს ეროვნული პოლიტიკის თანმდევი და ეროვნული ნარატივის ფუძე, რაც ჩართავს პროცესის ყველა დაინტერესებულ მხარეს. ხაზგასმით უნდა აღინიშნოს პარლამენტის ზედამხედველობის როლი სტრატეგიული კომუნიკაციის კოორდინირებულად წარმართვის პროცესში, რაც უფრო პროაქტიულს გახდის მას“, - განაცხადა სოფიო ქაცარავამ სიტყვით გამოსვლისას. ნატო-საქართველოს სახალხო დიპლომატიის ფორუმი საქართველოში მესამედ იმართება და სახალხო დიპლომატიასა და კომუნიკაციაზე მსჯელობის მნიშვნელოვან პლატფორმას წარმოადგენს. ღონისძიების მიზანია სახალხო დიპლომატიის ექპერტთა ქსელის გაფართოების ხელშეწყობა, ინფორმაციისა და გამოცდილების გაზიარება და ნატო-ს წევრ ქვეყნებთან ერთად საერთო სტრატეგიისა და მიდგომების შემუშავება. ფორუმში მონაწილეობენ საქართველოს აღმასრულებელი და საკანონმდებლო ხელისუფლების, სახალხო დიპლომატიასა და კომუნიკაციების საკითხებზე მომუშავე სამთავრობო სტრუქტურებისა და ნატო-ს შტაბ-ბინის წარმომადგენლები, ასევე, მოწვეული ექსპერტები ნატო-ს წევრი და არაწევრი ქვეყნებიდან.


ფრაქტალი ფრაქტალი (ლათ. fractus — დამტვრეული, გატეხილი) — სიმრავლე, რომელსაც აქვს თვითმსგავსების თვისება. მათემატიკაში ფრაქტალის ქვეშ ესმით ევკლიდურ სივრცეში არსებული წერტილების სიმრავლე, რომელთაც აქვთ წილადური მეტრული ზომა (მინკოვსკის ან ჰაუსდორფის გაგებით), ან ტოპოლოგიურისგან განსხვავებული მეტრული ზომა, ამიტომ ისინი უნდა განვასხვავოთ დანარჩენი გეომეტრიული ფიგურებისაგან, რომლებიც შემოზღუდულია რგოლების სასრული რიცხვებით. ფრაქტალების მათემატიკური თეორიის ფუძემდებელმა, მათემატიკოსმა ბენუა მანდელბროტმა ცნებები ფრაქტალი და ფრაქტალური გეომეტრია შემოიღო 1975 წელს არარეგულარული, თავის თავის მსგავსი ობიექტების აღსანიშნავად, რომლებზეც ის მუშაობდა. წიგნში „ფრაქტალური ობიექტები: ფორმა, ქაოსი და განზომილება“ (1975) მან აღწერა ფრაქტალები და შემოიღო ფრაქტალის ცნება. ფრაქტალის ერთ-ერთი კლასიკური ნიმუშია მანდელბროტის სიმრავლე, რომელსაც სახელი მკვლევრის პატივსაცემად ეწოდა. მანდელბროტი მათემატიკის ახალი მიმართულების — ფრაქტალური გეომეტრიის შემქმნელია.[1] ფრაქტალურ გეომეტრიას მრავალი გამოყენება აქვს მეცნიერებაში, ტექნოლოგიასა და კომპიუტერულ გრაფიკაში.


ვერა ივანეს ასული შერვაშიძე, სწავლობდა კეთილშობილ ქალთა ტფილისის სასწავლებელში, დაქორწინდა ალექსანდრე ბესარიონის ძე მხეიძეზე. მათი ასულია ცნობილი ქართველი მოცეკვავე,საქართველოს სახალხო არტისტი მარინა ალექსანდრეს ასული მხეიძე.


source: wikipedia

text: 15 ივლისი — გრიგორიანული კალენდრის 196-ე დღე (ნაკიან წლებში – 197-ე დღე). წლის ბოლომდე დარჩენილია 169 დღე. დღის მოვლენები 1099 : ჯვაროსნებმა იერუსალიმი დაიკავეს. 1240 : ნოვგოროდის არმია ალექსანდრე ნეველის წინამძღოლობით ამარცხებს შვედებს ნევის ბრძოლაში. 1410 : გრუნვალდის ბრძოლა - პოლონეთის სამეფოსა და ლიტვის დიდი საგრაფოს მოკავშირე ძალები ამარცხებენ ტევტონთა ორდენის არმიას. 1799 : ეგვიპტის ერთ-ერთ სოფელში ნაპოვნი იქნა როზეტის ქვა, ფრანგი კაპიტანი პიერ-ფრანსუა ბუკარის მიერ. 1815 : ნაპოლეონ ბონაპარტე ფარ-ხმალს ჰყრის HMS ბელეროფონის ბორტზე. 1916 : სიეტლში, ვაშინგტონი, უილიამ ბოინგი და ჯორჯ კონრად უესტერველტი აფუძნებენ „პაციფიკ აერო პროდაქტს“ (მოგვიანებით გადაერქვა "ბოინგი"). 1929 : კიდ ჩოკოლატი ხდება პირველი კრივის მსოფლიო ჩემპიონი კუბიდან. 1954 : განხორციელდა ამერიკული სამოქალაქო თვითმფრინავი ბოინგ 707-ის პირველი ფრენა. 1955 : 18 ნობელის პრემიის ლაურეატი ხელს აწერს მაინაუს დეკლარაციას ბირთვული იარაღის წინააღმდეგ, მოგვიანებით მას კიდევ 34 ლაურეატი უერთდება. 1958 : ლიბანის დედაქალაქ ბეირუთში 5.000 ამერიკელი მარინელი გადმოსხდა პრო-დასავლური მთავრობისთვის სამხედრო მხარდაჭერისთვის. 1974 : ნიქოზიაში, კვიპროსი, ბერძნების მხარდაჭერით ნაციონალისტები იწყებენ სამხედრო გადატრიალებას. 1975 : სოიუზ-აპოლონის პროექტი - აპოლონისა და სოიუზის ხომალდების გაშვება განხორციელდა საბჭოთა და აშშ კოსმოდრომებიდან. 1995 : პირველი გაყიდვა განხორციელდა Amazon.com-ზე. 1997 : მაიამიში, სერიული მკვლელი საკუთარ სახლთან ჰკლავს ჯანი ვერსაჩეს. 2003 : აოლ თაიმ უორნერი აუქმებს ნეტსკეიპ კომუნიკეიშენს კორპორაციას. მის ნაცვლად იმავე დღეს დაფუძნდა ფონდი მოზილა. 2010 : არგენტინა ლათინური ამერიკის პირველი ქვეყანა გახდა, სადაც ერთი სქესის წყვილთა ქორწინება დაკანონდა. 2016 : თურქეთის სახელმწიფო გადატრიალების მცდელობის დროს დაიღუპა მინიმუმ 265 და დაშავდა 1 440-ზე მეტი ადამიანი. 2018 : 2018 წლის მსოფლიო საფეხბურთო ჩემპიონატის გამარჯვებული საფრანგეთი გახდა. 2019 : საქართველო ჩეხეთთან, გერმანიასთან და იტალიასთან ერთად ევრობასკეტ 2021-ს უმასპინძლებს. ამ დღეს დაბადებულნი 1573 : ჯოუნზი, ინიგოუ — ინგლისელი არქიტექტორი. 1606 : რემბრანდტი — ჰოლანდიელი მხატვარი (გ.1669) 1764 : იაშვილი, ვლადიმერ მიხეილის ძე — რუსეთის არმიის გენერალ-მაიორი. 1892 : ბენიამინი, ვალტერ — გერმანელი მწერალი, კრიტიკოსი (გ.1940) 1930 : დერიდა, ჟაკ — ფრანგი ფილოსოფოსი (გ.2004) ამ დღეს გარდაცვლილნი 1828 : ჰუდონი, ჟან ანტუან — ფრანგი მოქანდაკე. 1857 : ცერნი, კარლ — ავსტრიელი კომპოზიტორი (დ.1791) 1904 : ჩეხოვი, ანტონ — რუსი მწერალი 1916 : ილია მეჩნიკოვი — რუსი ბიოლოგი და პათოლოგი 1929 : ჰოფმანსტალი, ჰუგო ფონ — ავსტრიელი მწერალი (დ.1874) 1936 : ნანული აბესაძე — ქართველი მომღერალი 1940 : იეთიმ გურჯი — ქართველი სახალხო მომღერალი-მელექსე (დ.1875) 1948 : აგლაძე, ილია — ქართველი პუბლიცისტი, ჟურნალისტი, მთარგმნელი (დ.1872) 1958 : ჯულია ლენონი — ინგლისელი მუსიკოსის ჯონ ლენონის დედა (დ.1914) 1959 : ბლოხი, ერნსტ — შვეიცარიელი კომპოზიტორი (დ.1880) 2003 : რობერტო ბოლანიო — ჩილელი მწერალი. (დ. 1953) დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: დადება პატიოსნისა სამოსლისა ყოვლადწმიდისა დედუფლისა ჩვენისა ღვთისმშობელისა ვლაქერნას - ვლაქერნობა – სახალხო დღესასწაული ზუგდიდის მუნიციპალიტეტში. იუბენალი - იერუსალიმელი პატრიარქი აგრეთვე: ბოტსვანა : პრეზიდენტის დღე პალერმო, სიცილია : სანტა როზალიას ფესტივალი იხილეთ აგრეთვე სხვა თვეები 0715


source: fineweb

text: მალარია ორსულობის დროს წარმოადგენს ერთ-ერთ მთავარ პრობლემას ტროპიკული და სუბტროპიკული რეგიონების მოსახლეობისათვის, მთელი მსოფლიოს მასშტაბით. ორსულობის დროს მალარიით ინფიცირებას ძირითადად Plasmodium falciparum იწვევს. სხვა პარაზიტებით (P. vivax, P. malariae, and P. ovale) ინფიცირების შემთხვევები გაცილებით იშვიათია და ნაკლებადაა შესწავლილი. აფრიკაში ყოველწლიურად სულ მცირე 30 მლნ. ორსული ავადდება მალარიით. აფრიკის ზოგიერთ რეგიონში, P. falciparum-ით ინფიცირება იწვევს 10 000 ორსულის სიკვდილს წლიურად, ახალშობილთა 8-14% იბადება დაბალი წონით, ხოლო მათი 3-8% კი იღუპება. ორსულობისას მალარიით ინფიცირების სიმპტომები და გართულებები სხვადასხვაგვარია და დამოკიდებულია მალარიის გადაცემის ინტენსივობაზე და შეძენილი იმუნიტეტის დონეზე. იმ ქვეყნებში, სადაც მალარიით ინფიცირების სიხშირე დაბალია, ორსულებს არ აქვთ მყარი შეძენილი იმუნიტეტი და ამიტომ ისინი ჩვეულებრივ ავადდებიან Plasmodium falciparum-ით ინფიცირებისთანავე. ასეთ ქალებში მწვავე დაავადების განვითარების რისკი ორჯერ და სამჯერ უფრო მაღალია ამავე რეგიონში მცხოვრებ, მაგრამ არაორსულ ქალებთან შედარებით. ორსულთა სიკვდილობა შესაძლოა გამოწვეულ იქნას როგორც უშუალოდ მალარიით ინფიცირების მიზეზით, ასევე მალარიასთან დაკავშირებული მწვავე ანემიის შედეგად. გარდა ამისა, მოსალოდნელია სხვა მძიმე შედეგებიც, როგორიცაა: სპონტანური აბორტი, ნეონატალური სიკვდილობა და ახალშობილთა დაბალი წონა. იმ ქვეყნებში, სადაც მალარიის გადაცემის სიხშირე მაღალია, ქალების უმრავლესობას ორსულობის მიუხედავად აქვს მყარი იმუნიტეტი. ამიტომ P. falciparum-ით ინფიცირება იშვიათად იწვევს ცხელებას და სხვა კლინიკურ სიმპტომებს. ამ შემთხვევაში, მალარიით ინფიცირებას ძირითადად მოყვება ანემიის განვითარება და პლაცენტაში პარაზიტის გაჩენა. ამის გამო ნაყოფის კვება ფერხდება და ახალშობილი დაბალი წონით იბადება, რაც თავის მხრივ საფრთხეს უქმნის მის განვითარებას. www.who.int 2007.02.09


text: თუ გსურთ საქართველოში შემოვიდეს PayPal-ი, შეუერთდით ამ გვერდს facebook-ზე და გაავრცელეთ მეგობრებში! ჩვენ 30,000 ხელმოწერა გვესაჭიროება! მომილოცავს, მეგობრებო! მე უკვე მაქვს ფეიფალის სრულფასოვანი ანგარიში და ამ პოსტის სრულად წაკითხვის შემდეგ, უკვე თქვენც გეცოდინებათ, როგორ უნდა გააკეთოთ ეს! განახლება {15.12.11} ~ სხვადასხვა წყაროებისგან მომივიდა ინფორმაცია, რომ არცერთი ბარათი აღარ ემატება. მათ შორის არც AmEx. თუ გსურთ Ebay-დან რამის გამოწერა, შემიძლია დაგეხმაროთ: დამიკავშირდით email–ზე განახლება {01.03.10} ~ mmm-მ შეგვატყობინა რომ პროკრედიტის ბარათი მუშაობს უპრობლემოდ. დამატების წესი იხილეთ აქ: mmm-s კომენტარი განახლება {21.01.10} ~ ნოდარ 7th შეგვატყობინა რომ პროკრედიტის ბარათი მუშაობს უპრობლემოდ. დამატების წესი იხილეთ აქ: ნოდარის კომენტარი განახლება {10.01.10} ~ ზოგმა მკითხველმა შემატყობინა, რომ ფეიფალის შექმნის ეს მეთოდი აღარ მუშაობს. თუ გაქვთ ამ მეთოდით გაკეთებული ფეიფალი, გთხოვთ, მოგვწერეთ კომენტარებში, რამდენი ხნის წინ გააკეთეთ და რა მეთოდით! პირველ რიგში დაფიქრდით, მართლა გინდათ თუ არა გქონდეთ ფეიფალი. რადგან ჩემს მიერ ქვემოთ აღწერილი გზა გრძელია. და მოკლედ რომ ვთქვათ “საჩალიჩოა”. მაგრამ თუ გადაწყვეტილი გაქვთ და ოცნებობთ გქონდეთ ფეიფალი მაშინ აუცილებლად განაგრძეთ კითხვა! თუ ეს ტუტორიალი ოცნების ახდენაში დაგეხმარა, არ დაინანო რამდენიმე დოლარი!!! გამომიგზავნე Paypal-ით: firstname.lastname@example.org -ზე 1. ანგარიშის გახსნა - შედიხარ PayPal.com-ზე - აჭერ Sign Up-ს Create your PayPal account - ქვეყნებში ირჩევ United States - ენა – U.S. English - ირჩევ Personal ანგარიშს - აჭერ Get Started Enter your information - ზედმიწევნით სწორად ავსებ მოცემულ ველებს! (იხ. 2. ამერიკული მისამართი) - ყველაზე მნიშვნელოვანია e-mail-ის გრაფა, რასაც აქ ჩაწერ, მომავალში სწორედ იმას გამოიყენებ ანგარიშში შესვლისას, ფულის გადარიცხვისას და მიღებისას. 2. ამერიკული მისამართი იმისთვის რომ ფეიფალის ანგარიშმა სრულფასოვნად იმუშაოს, ამერიკული მისამართი დაგჭირდება. სავარაუდოდ, ეს ანგარიში უნდა იყოს ჩამოთვლილთაგან ერთ-ერთი: - საერთაშორისო გადამზიდი კომპანიის მისამართი (რეკომენდირებული გზა!) - სანდო ნათესავის/მეგობრის მისამართი - კომერციული მისამართი, რომელსაც იყიდით ამერიკული გადამზიდისგან (ჩემი არჩევანი-MyUS.com, ანგარიშის ერთჯერადი აქტივაციის საფასური 10 დოლარია) 3. ამერიკული ბარათი ერთადერთი ბარათი, რომელიც საქართველოში მოიპოვება და ფეიფალზე წარმატებით მუშაობს, ProCredit Bank-ის ვიზა კლასიკი გახლავთ, რომელიც ღირს 35 ლარი და მზადდება შეკვეთიდან 2-3 კვირაში. იმისთვის რომ ბარათი წარმატებით დაამატოთ Paypal-ს, მისით უნდა განახორციელოთ რაიმე ტრანზაქცია ინტერნეტში ან გამოიტანოთ ბანკომატიდან რაიმე თანხა. გარდა ამისა ანგარიშზე უნდა გქონდეთ დამატების მომენტში მინიმუმ 2 დოლარი. 4. ანგარიშის ვერიფიკაცია ბარათის დამატება – მეორე დღეს დარეკეტ პროკრედიტში და ოპერატორს სთხოვეთ გიკარნახოთ ბოლო ტრანზაქციის დასტურის 4 ნიშნა კოდი. ამ კოდს შეიყვანთ Paypal-ზე და ბარათი მიებმება ანგარიშს. გილოცავთ! 5. გამოყენება აუცილებლად გაითვალისწინეთ: თუ არ გსურთ, რომ ასე წვალებით შექმნილი ანგარიში დაგებლოკოთ, აუცილებლად შედით ყოველთვის სწორედ იმ IP მისამართიდან, რომლიდანაც დაარეგისტრირეთ ეს ანგარიში! არავითარ შემთხვევაში არ შეხვიდეთ უცხო კომპიუტერებიდან!


text: 6 მარტი — გრიგორიანული კალენდრის 65–ე დღე (ნაკიან წლებში - 66–ე დღე). წლის ბოლომდე დარჩენილია 300 დღე. დღის მოვლენები 1521 : მაგელანმა აღმოაჩინა კუნძული გუამი. 1853 : ჯუზეპე ვერდის ტრავიატას პრემიერა გაიმართა ვენეციაში. 1869 : დმიტრი მენდელეევი რუსეთის ქიმიის საზოგადოებას წარუდგენს პირველ პერიოდულ სისტემას. 1899 : ბაიერი არეგისტრირებს ასპირინს როგორც სავაჭრო მარკას. 1925 : პიონერსკაია პრავდა - ევროპის ერთ-ერთი უძველესი საბავშვო გაზეთი, დაარსდა. 1945 : რუმინეთში კომუნისტური მთავრობა მოდის პეტრუ გროზას მეთაურობით. 1953 : სტალინის გარდაცვალების შემდეგ სსრკ-ის გენერალური მდივნისა და კომუნისტური პარტიის სათავეში მოდის გიორგი მალენკოვი. 1957 : ისრაელს გამოჰყავს ჯარები სინაის ნახევარკუნძულიდან. 1964 : კასიუს კლეი ოფიციალურად ირქმევს სახელს „მუჰამედ ალი“, რაც ნიშნავს „ალაჰის რჩეულს“. 1964 : კონსტანტინე II ხდება საბერძნეთის მეფე. 1992 : კომპიუტერული ვირუსი „მიქელანჯელო“ მოედო მსოფლიოს კომპიუტერულ ქსელებს. 2009 : ნასამ კოსმოსში კეპლერის მისია გაუშვა, რომლის მიზანი დედამიწისმაგვარი პლანეტების მოძიებაა. ამ დღეს დაბადებულნი 1405 : ხუან II — კასტილიისა და ლეონის სამეფოს მეფე (1406–1454) 1475 : მიქელანჯელო — იტალიელი მოქანდაკე და ფერმწერი. 1508 : ჰუმაიონი — დიდ მოგოლთა მეორე იმპერატორი (1530–1540) და (1555–1556) 1831 : ფილიპ შერიდანი — ამერიკელი სამხედრო მოსამსახურე 1866 : იასონ ლორთქიფანიძე — ქართველი იურისტი 1867 : სოლომონ ქურდიანი — ქართველი მეტყევე-სელექციონერი 1889 : ჰაქიმ-ზადე ნიაზი ჰამზა — უზბეკი მწერალი, დრამატურგი, საზოგადო მოღვაწე. 1889 : ცაცა ამირეჯიბი — ქართველი მსახიობი 1900 : ევალდ აავი — ესტონელი კომპოზიტორი და საგუნდო დირიჟორი. 1915 : ბორის იზიუმსკი — საბჭოთა და რუსი მწერალი. 1926 : ანჯეი ვაიდა — პოლონელი კინორეჟისორი. 1926 : ალან გრინსპენი — ამერიკელი ეკონომისტი 1927 : გაბრიელ გარსია მარკესი —კოლუმბიელი მწერალი. 1929 : ფაზილ ისკანდერი — აფხაზი რუსულენოვანი მწერალი 1937 : ვალენტინა ტერეშკოვა — პირველი ქალი-კოსმონავტი 1946 : დევიდ გილმორი — ბრიტანელი მომღერალი და გიტარისტი. 1947 : რობ რაინერი — ამერიკელი მსახიობი, რეჟისორი 1964 : სანდრო როსელი — ესპანელი მეწარმე, ბიზნესმენი 1972 : ჰანან ალ-ჰრუბი — პალესტინელი მასწავლებელი 1972 : შაკილ ო’ნილი — ამერიკელი პროფესიონალური კალათბურთის მოთამაშე 1976 : რობერტ მილკინსი — ინგლისელი პროფესიონალი სნუკერისტი. 1977 : გეორგიოს კარაგუნისი — ბერძენი ფეხბურთელი 1979 : ტიმ ჰოვარდი — ამერიკელი ფეხბურთელი. 1980 : როდრიგო ტადეი — ბრაზილიელი ფეხბურთელი 1981 : გორკა ირაისოსი — ესპანელი ფეხბურთელი 1987 : კევინ-პრინს ბოატენგი — გერმანელი ფეხბურთელი 1988 : სიმონ მინოლე — ბელგიელი ფეხბურთელი 1990 : ესტი გინზბერგი — ებრაელი მოდელი და მსახიობი. ამ დღეს გარდაცვლილნი 1930 : ტირპიცი, ალფრედ ფონ — გერმანელი სამხედრო და პოლიტიკური მოღვაწე 1950 : ალბერ ლებრანი — საფრანგეთის პრეზიდენტი 1986 : ო'კიფი, ჯორჯია — ამერიკელი ფერმწერი. 1994 : აბულაძე, თენგიზ — ქართველი კინორეჟისორი 2004 : ფერნანდესი, რეი — ამერიკელი პროფესიონალი მოჭიდავე. 2004 :დი, ფრანცის — ამერიკელი მსახიობი. 2005 : რაიტი, ტერეზა — ამერიკელი მსახიობი. 2005 :გარდელა, დენი — ამერიკელი ბეისბოლის მოთამაშე. 2006 : რივი, დანა — ამერიკელი მსახიობი. 2006 :ფლოიდი, კინგ — ამერიკელი მუსიკოსი. 2007 : გალო, ერნენს — ამერიკელი მეღვინე. დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: ცხრა ყრმა კოლაელი: გუარამ, ადარნასე, ბაქარ, ვაჩე, ბარძიმ, დაჩი, ჯუანშერ, რამაზ და ფარსმანი - კოლაში, მტკვრის სათავესთან ქვით ჩაქოლილნი პოვნა ნაწილთა მოწამეთა ევგენიაში წმინდა მავრიკი და 70 მხედარი თალასი, ლიმნეი და ვარადატი – მეუდაბნოენი ათანასე აღმსარებელი აგრეთვე: განა: ეროვნული დღესასწაული. იხილეთ აგრეთვე სხვა თვეები: 0306


text: თვლის სისტემა თვლის სისტემა, ნუმერაცია — რიცხვების სახელწოდებისა და აღნიშვნის ხერხების ერთობლიობა. კონკრეტულ თვლის სისტემაში რიცხვის ჩასაწერად გამოიყენება სასრული ალფავიტი, რომელიც ციფრებისგან ან რაიმე სიმბოლოებისგან შედგება, ამასთან ყოველ ციფრს ან სიმბოლოს გარკვეული რაოდენობრივი ეკვივალენტი შეესაბამება. არსებობს თვლის პოზიციური და არაპოზიციური სისტემები. პოზიციური სისტემა[რედაქტირება] პოზიციურ სისტემაში ყოველი ციფრის წონა დამოკიდებულია მის პოზიციაზე იმ ციფრთა მიმდევრობაში, რომლებითაც კონკრეტული რიცხვი ჩაიწერება. ყოველ პოზიციურ სისტემას ახასიათებს მისი ბაზისი ანუ ფუძე. ესაა სიმბოლოების ის რაოდენობა რომელიც გამოიყენება რიცხვების ჩსაწერად. ფუძე შეიძლება იყოს ნებისმიერი ნატურალური რიცხვი ერთის ზემოთ. პირველი პოზიციური სისტემა შეიქმნა ბაბილონში დაახლოებით 2500-2000 წლებში ჩვენს წელთაღრიცხვამდე. ამ სისტემის ფუძე იყო 60, ანუ მასში 60 ციფრი იყო, სამოცობითი სისტემა ასევე გამოიყენება საათის მექანიზმში. ჩვენში გავრცელებული ათობითი სისტემა ევროპაში ინდოეთიდან შემოვიდა, სადაც ის VI საუკუნემდე შეიქმნა. მასში 10 ციფრი გამოიყენება 0,1,2,3,4,5,6,7,8,9 ამასთან რიცხვი იწერებოდა მარჯვნიდან მარცხნივ. ამ სისტემაში ინფორმაციას შეიცავს არა მხოლოდ ციფრი არამედ მისი პოზიციაც რიცხვის ჩანაწერში. უკიდურესი მარჯვენა ციფრი აღნიშნავს ერთეულების რაოდენობას, შემდეგი - ათეულების და ა.შ. ციფრის პოზიციას მისი თანრიგი ეწოდება და ყოველ მომდევნო თანრიგის წონა წინაზე 10-ჯერ მეტია. არაპოზიციური სისტემა[რედაქტირება] არაპოზიციურ სისტემაში ციფრის წონა(რაოდენობრივი ეკვივალენტი) არაა დამოკიდებული მის პოზიციაზე(ადგილზე) რიცხვის ჩანაწერში. არაპოზიციური სისტემის მაგალითია რომაული სისტემა, რომელშიც სხვადასხვა მთელი რიცხვების ჩასაწერად გამოიყენება სიმბოლოები: I-1, V-5, X-10, L-50, C-100, D-500, M-1000 და ა.შ. ამ სისტემაში რიცხვი XXXIII (33) X ციფრის წონა ყოველ პოზიციაზე ერთნაირია და 10-ის ტოლია. არაპოზიციური სისტემები გამოიყენებოდა სხვა ქვეყნებშიც, მათ შორის საქართველოშიც, სადაც ციფრების შესატყვისი იყო ანბანის ასოები. რიცხვთა წარმოდგენა პოზიციურ სისტემებში[რედაქტირება] ნებისმიერი მთელი x რიცხვი პოზიციურ სისტემაში ფუძით p>1 წარმოიდგინება როგორც p რიცხვის ხარისხების წრფივი ცომბინაცია. მაგალითად, რიცხვი 357 ათობით სისტემაში წარმოიდგინება ასე: 357 ათობითში = 3*10 კვადრატზე + 5*10 პირველ ხარისხზე + 7*10 ნულოვან ხარისხზე ხოლო იგივე რიცხვი ცხრაობითში წარმოიდგინება ასე: 357 ათობითში= 4*9 კვადრატზე +3*9 პირველ ხარისხში + 6*9 ნულოვან ხარისხზე=436 ცხრაობითში


text: აშშ-ს სახელმწიფო მდივანი ჰილარი კლინტონი ამბობს, რომ რუსეთისთვის მნიშვნელოვანია ადამიანის საბაზისო უფლებებისა და თავისუფლებების დაცვა, მათ შორის პოლიტიკურ პროცესებში ღიად მონაწილეობის უფლებისაც კლინტონმა მოსკოვის სახელმწიფო უნოვერსიტეტის სტუდენტებს ოთხშაბათს განუცხადა, რომ – “მოქალაქეებს უნდა ჰქონდეთ უფლება” აირჩიონ რა კანონების თანახმად იცხოვრებენ. მან განაცხადა, რომ არაპოპულარული პოზიციის გაზიარება და “მიღებულ თვალთახედვასთან დაპირისპირება ინოვაციური საზოგადოების” მახასიათებელია. კლინტონმა აღნიშნა, რომ სწორედ ამ ღირებულებების გამო გახდა ჟურნალისტებსა და უფლებადაცვით აქტივისტებზე ბოლოდროინდელი თავდასხმები რუსეთში ვაშინგტონისთვის “დიდი შეშფოთების” საგანი. ოთხშაბათს დილით ადგილობრივ რადიოსტუდიაში გამოსვლისას, კლინტონმა 2006 წელს მოკლულ ჟურნალისტ ანა პოლიტკოვსკაიაზე ისაუბრა. აშშ-ს უმაღლესი რანგის დიპლომატმა ისიც სთქვა, რომ მისი ქვეყანა მზადაა უკან მოიტოვის “ცივი ომის” მწვავე დაპირისპირება. კლინტონი მოსკოვის ორდღიან ვიზიტს მუნიციპალიტეტში გამართული შეხვედრითა და თათრეთში, მოსკოვის აღმოსავლეთით მდებარე, ეთნიკურად განსხვავებულ რესპუბლიკაში სტუმრობით ასრულებს. აქ მუსლიმთა დიდი პოპულაცია ბინადრობს. სამსაბათს კლინტონმა, პრეზიდენტ დიმიტრი მედვედევთან შეხვედრის შემდეგ რუსეთთან ახლო კავშირებისკენ მოუწოდა. მან ხაზი გაუსვა საკვანძო პრობლემებზე აშშ-სა და რუსეთის ერთობლივი მუშაობის აუცილებლობას, მათ შორის ირანთან, ჩრდილო- კორეასთან და ბირთვული შეიარაღების კონტროლთან დაკავშირებულ საკითხებზე. მედვედევმა შენიშნა, რომ შეერთებულ შტატებთან თანამშრომლობა “უმაღლეს დონეზეა.” რუსეთის საგარეო საქმეთა მინისტრი სერგეი ლავროვი კლინტონს სამშაბათს დილით შეხვდა. მან განაცხადა, რომ აშშ-მ და რუსეთმა ბირთვული არსენალების შემცირებაში “მნიშვნელოვან” პროგრესს მიაღწიეს. კლინტონის თქმით, მომლაპარაკებლების მიზანია START-ის (სტრატეგიულ შეიარაღებათა შემცირების სტრატეგიული ხელშეკრულება) შემცვლელ შეთანხმებას დეკემბრისთვის, მისი მოქმედების ამოწურვის მომენტისთვის მიაღწიონ. კლინტონმა ისიც განაცხადა, რომ შეერთებული შტატები რუსეთთან ახალ სარაკეტო თავდაცვით გეგმასთან დაკავშირებით თანამშრომლობაშია დაინტერესებული. ახალი სისტემა ირანიდან მომავალ საფრთხეს უნდა დაუპირისპირდეს. რუსეთი მიესალმა აშშ-ს პრეზიდენტის ბარაკ ობამას გადაწყვეტილებას უარი ეთქვა ბუშის ადმინისტრაციის გეგმაზე, რომელიც პოლონეთსა და ჩეხეთის რესპუბლიკაში სარაკეტო სისტემის განთავსებას გულისხმობდა.


text: პირველი დოლარის შოვნა ჭირს, თორემ მილიარდი წყალივით მოედინება. წარწერა უცნობი მილიარდერის საფლავის ქვაზე ძველი ანეკდოტია ასეთი – კაცი ძაღლს ჭადრაკს ეთამაშება და 5-ით 2-ს უგებს. ბილ გეითსსაც შეუძლია იამაყოს – ის იხვზე უფრო მდიდარია. მთელი 10 მილიარდით. რომელ იხვზე? აი იმაზე – ცოტათი ჯუჯღუნა და მაინც ძალიან მხიარულ სქრუჯ მაქდაქზე. სქრუჯ მაქდაქს ( მოსდგამს. ის არასდროს ენდობოდა აქციებს, ობლიგაციებსა და სავალუტო კურსების თამაშს, ამიტომაც მთელს თავის თანხებს ოქროსა და ძვირფას ქვებში აბანდებდა. ეს ბრძნული გადაწყვეტილება აღმოჩნდა – ამერიკის იპოთეკური ბაზარი ჩამოიშალა, ნავთობზე ფასები დაეცა და დოლარის კურსმა ვარდნა დაიწყო, მაგრამ ძია სქრუჯის ქონება მხოლოდ გაბევრდა – ამჟამად ის 44.1 მილიარდ აშშ დოლარს შეადგენს, რაც სქრუჯ მაქდაქს “ფორბსის” ყველაზე მდიდარი გამოგონილი პერსონაჟების სიაში პირველ ადგილს უნარჩუნებს.) გონიერება და სიფრთხილე ჭუკობიდან ელიბოსი არ იყოს, ძია სქრუჯზეც ამბობენ, რომ წუწურაქიაო... (შოტლანდიელების წუწურაქობა ანეკდოტების თემაა, მაგრამ, ეს, უეჭველი, ინგლისელთა მოგონილი ანეკდოტებია) ძია სქრუჯი კი, უბრალოდ, ფიქრობს, რომ დამხრჩვალთა გადარჩენა მხოლოდ დამხრჩვალთა საქმე იყო, ამიტომ მათ ბედზე გული დიდად არ ეთანაღრება. დარწმუნებულია, რომ ხერხი სჯობია ღონესა (Work smarter, not harder), მაგრამ შრომასაც არასდროს თაკილობს – დრო იყო, ფეხსაცმლის მწმენდავობით ირჩენდა თავს და დღემდე ინახავს ათცენტიანს – მის პირველ გასამრჯელოს. მრავალ ენაზე ლაპარაკობს და, თუ საქმეს ადგია, არაჩვეულებრივი მოსაუბრეა. მან უკეთ იცის, თქვენ რა გჭირდებათ – აკი, ესკიმოსებიც დაარწმუნა მისგან მაცივრების პარტია შეეძინათ. მაგრამ სქრუჯი პატიოსანი ბიზნესმენია და მის სიტყვას ოქროს ფასი აქვს. დარწმუნებულია, რომ “წარმატება გაიძვერათა ხვედრი არაა”, ძალიან უყვარს შვილიშვილები და სურს, მთელი თავისი ქონება მათ დაუტოვოს. თავად სქრუჯის ასაკი არვინ იცის, მხოლოდ ისაა დანამდვილებით ცნობილი, რომ პირველად 1947 წელს გამოჩნდა კომიქსების წიგნში და “უოლთ დისნის” სტუდიის () მხატვარმა ქარლ ბარქსმა (Carl Barks) შექმნა.


გერმანია გერმანია, ოფიციალურად გერმანიის ფედერაციული რესპუბლიკა (გერმ. Bundesrepublik Deutschland) — ქვეყანა ცენტრალურ ევროპაში. ჩრდილოეთით ესაზღვრება — ჩრდილოეთის ზღვა, დანია და ბალტიის ზღვა, აღმოსავლეთით — პოლონეთი და ჩეხეთი, სამხრეთით — ავსტრია და შვეიცარია, ხოლო დასავლეთით — საფრანგეთი, ბელგია, ლუქსემბურგი და ნიდერლანდები. მისი ფართობია 357021 კმ2. 2008 წლის მონაცეემბით, ქვეყნის მოსახლეობა 82 060 000 კაცია. სექციების სია სახელწოდება[რედაქტირება | წყაროს რედაქტირება] - ოფიციალური: ქართულად — გერმანიის ფედერაციული რესპუბლიკა; გერმანულად — Die Bundesrepublik Deutschland. - ეტიმოლოგია — ლათინურად — Germania, მომდინარეობს Ger, Germani, Germanus-დან, რაც გალების კელტური ტომის ენაზე „მეზობელს“ ან „ძმას“ უნდა ნიშნავდეს. გერმანულად – Deutschland, ეს სახელი უკავშირდება ძველ გერმანულ სატომო სახელს — Diutisce-ს. ფრანგულად — Allemagne, ალემანებიც ერთ-ერთი გერმანული სატომო სახელია, alle man „ყველა ადამიანს“ ნიშნავს. სლავურ ენებზე — Niemcy, Nemecko, მომდინარეობს სიტყვა „მუნჯისაგან“ ანუ მეტაფორულად გულისხმობს მათ, ვისაც „ჩვენი ენა არ ესმის“. - ქვეყნის კოდი — DE. გეოგრაფია[რედაქტირება | წყაროს რედაქტირება] გერმანია ცენტრალური ევროპის ქვეყანაა, რომლის გეოპოლიტიკური მდგომარეობა არაერთხელ შეიცვალა გასულ საუკუნეში. რელიეფში მკვეთრად არჩევენ სამ საფეხურს, რომელიც ჩრდილოეთიდან სამხრეთისაკენ თანდათან მაღლდება. უმაღლესი მწვერვალია ცუგშპიცე, ქვეყნის სამხრეთში. ენერგეტიკული რესურსებით ქვეყანა შედარებით ღარიბია, მართალია, იგი მდიდარია ქვანახშირით, მაგრამ ღარიბია ნავთობითა და გაზით. მნიშვნელოვანია ჰიდრორესურსები. კლიმატი ძირითადად ოკეანურია. ძლიერია ატლანტის ოკეანის გავლენა. ქვეყნის ტერიტორიაზე ევროპის არაერთი მნიშვნელოვანი მდინარე გაედინება. მდ. რაინი ქვეყნის „მთავარი სამრეწველო ქუჩაა“. ბოდენის ტბას იგი მის ორ სამხრეთელ მოზობელთან იყოფს. ქვეყანაში, განსაკუთრებით მისი სამრეწველო რაიონებში, მნიშვნელოვანი ეკოლოგიური პრობლემებია. მოსაზღვრე ქვეყნებია: დანია, პოლონეთი, ჩეხეთი, ავსტრია, შვეიცარია, საფრანგეთი, ლუქსემბურგი, ბელგია, ნიდერლანდი. - ფართობი — 357 021 კმ2. საზღვრები: საზღვაო — 892 კმ; სახმელეთო — 3767 კმ. - ბუნება: გეოგრაფიული რაიონები — ჩრდილოეთ გერმანიის დაბლობი, ცენტრალური გერმანიის ზეგანი მრავალრიცხოვანი მდინარეებით, სამხრეთ გერმანიის ნაყოფიერი დაბლობები, ბავარიის ალპები. - მთის სისტემები — ბავარიის ალპები, ჰარცი, ერცგებირგე, ტაუნუსი. - უმაღლესი მწვერვალები (მ) — ცუგშპიცე 2962, ჰოხვანერი 2746; - მთავარი მდინარეები (კმ) — რაინი 865 (სულ 1 320), ელბა 700 (სულ 1 165), დუნაი 647 (სულ 2 858), მაინი 524; - მთავარი ტბები (კმ2) — ბოდენის ტბა 305 (სულ 571), მიურიცი 110, კიმზეე 80; - მთავარი კუნძულები (კმ2) — რიუგენი 930, უზედომი 373 (სულ 445), ფემარნი 185; კლიმატი — ატლანტიკური. - ბუნებრივი რესურსები — რკინის მადანი, ქვანახშირი, საშენი ხე-ტყე, ურანი, სპილენძი, ბუნებრივი აირი, მარილი, ნიკელი, სასოფლო-სამეურნეო მიწები. კლიმატი[რედაქტირება | წყაროს რედაქტირება] გერმანიის კლიმატი ზომიერია. ჩრდილოეთით ზღვიური ჰავაა გაბატონებული, დანარჩენ ტერიტორიაზე ზღვიურიდან კონტინენტურზე გარდამავალი. ჩრდილო-აღმოსავლეთით შესამჩნევია ატლანტის ოკეანის გავლენა, სამხრეთ-აღმოსავლეთით იზრდება კონტინენტური ჰავა. სიცივე ძირითადად აღინიშნება მაღალ სიმაღლეზე, მთებში, სამხრეთ საზღვარზე(-6 °C) . რაინის ხეობაში მდელოები და ველები ზამთარშიც მწვანეა. იქ თოვლი იშვიათად მოდის და ისიც მალე დნება. ივლისი ყველაზე ცხელი თვეა. ამ თვის საშუალო ტემპერატურა 16 °C-დან 20 °C-მდე მერყეობს. ვაკე ადგილებში ყოველწლიურად მოდის 500-600 მმ ნალექი, მთებში 900, 1100 მმ. ყველაზე მშრალი ამინდი იცის მარტში, ყველაზე წვიმიანი — ივლისში. რაც შეეხება მზიანი დღეების რაოდენობას, იგი დეკემბერში დღეში საშუალოდ 1,1 სთ-ია, ივნისში 8,1 სთ. შიდა წყლები[რედაქტირება | წყაროს რედაქტირება] მდინარეებს ძალიან დიდი მნიშვნელობა აქვს გერმანელებისთვის. ისინი ვაჭრობისა და სატრანსპორტო გადაზიდვებისთვის აქტიურად გამოიყენება. გერმანიის ძირითადი მდინარეებია: რაინი, ელბა, მაინი, დუნაი. მდინარეების უმეტესობა სანაოსნოა. სატრანსპორტო შესაძლებლობები მდინარეებზე გაიზარდა არხების მშენებლობის ხარჯზე. ყველა დიდი მდინარე მოედინება სამხრეთიდან და სამხრეთ-აღმოსავლეთიდან ჩრდილოეთით, რომლებიც შიდა რაიონებს ზღვასთან აკავშირებენ. გამონაკლისია დუნაი, ის სათავეს იღებს შვარცვალდის მასივში, მიედინება აღმოსავლეთით და ჩაედინება შავ ზღვაში. დუნაი და რაინი განსაკუთრებით წყალუხვია გაზაფხულზე და ზაფხულში, როდესაც დნება თოვლი და მყინვარები. წყალგამყოფები მდინარეებს შორის მაღალი არ არის, რაც იმის საშუალებას იძლევა რომ მდინარეები არხების საშუალებით დაუკავშირდნენ ერთმანეთს. სახელმწიფო[რედაქტირება | წყაროს რედაქტირება] გერმანია ფედერაციული მმართველოს ქვეყანაა, სადაც მოქმედებს 1949 წელს მიღებული კონსტიტუცია. ქვეყნის უმაღლეს საკანონმდებლო ორგანოს პარლამენტს, ბუდესტაგს, ირჩევენ ოთხი წლის ვადით და შედგება 496 დეპუტატისაგან. პარლამენტში შეიძლება არჩეულ იქნეს 21 წელს მიღწეული მოქალაქე, არჩევნებში მონაწილეობის უფლება კი აქვს 18 წლის მოქალაქეს. საკანონმდებლო სისტემაში მნიშვნელოვანია ასევე ბუნდესრატის როლი, სადაც შედიან მიწების მთავრობათა წევრები. მთავრობას მეთაურობს კანცლერი. გერმანია მრავალპარტიული ქვეყანაა. სახელმწიფოს მეთაურია პრეზიდენტი. პრეზიდენს, კონსტიტუციის თანახმად, ირჩევენ 5 წლის ვადით ფედერალურ კრებაზე. ერთი და იმავე კანდიდანტურის არჩევა შესაძლებელია მხოლოდ 2-ჯერ. - სიმბოლოები – ჰიმნი: Das Lied der Deutschen. - პოლიტიკური სისტემა — ფედერაციული რესპუბლიკა. - სახელმწიფოს მეთაური — ფედერალური პრეზიდენტი. - მთავრობის მეთაური — ფედერალური კანცლერი ანგელა მერკელი. - საკანონმდებლო ორგანო — ორპალატიანი პარლამენტი, რომელიც შედგება ბუნდესტაგისა (614 წევრი) და ბუნდესრატისაგან (69 წევრი). - პარტიები — სოციალ-დემოკრატიული პარტია (თავმ. ზიგმარ გაბრიელი, 591 ათასი წევრი), ქრისტიანულ-დემოკრატიული კავშირი (ანგელა მერკელი, 574 ათასი წევრი). ადმინისტრაციული დაყოფა[რედაქტირება | წყაროს რედაქტირება] გერმანია ადმინისტრაციულ-ტერიტორიულად იყოფა 16 ფედერაციულ მხარედ (Bundesland), მათ შორის 5 აღმოსავლეთ გერმანიის ტერიტორიაზე შეიქმნა, დანარჩენი — დასავლეთ გერმანიაში. გერმანიის მხარეებია(ფრჩხილებში დედაქალაქები): დემოგრაფია[რედაქტირება | წყაროს რედაქტირება] მოსახლეობის რაოდენობით გერმანია მეორე ქვეყანაა ევროპაში და პირველი - ევროკავშირში. ბუნებრივი ნამატი დაბალია, მნიშვნელოვანია საგარეო მიგრაციის როლი. აქ თითქმის 8 მლნ უცხოელი ცხოვრობს. სიმჭიდროვე და ურბანიზაცია ერთ-ერთი უმაღლესია მსოფლიოში. მოსახლეობის თითქმის 89% ცხოვრობს ქალაქებში. „რურშტადტი“ მაღალურბანიზებული რეგიონია 10-11 მლნ მცხოვრებით. - მოსახლეობა — 82 მლნ (2010), მათ შორის 91,5 % გერმანელები, 2,4 % თურქები. ქვეყანაში 5 მილიონი უცხოელი მუშაა, მათგან 1,6 მილიონი თურქია, დანარჩენი — იუგოსლავები, იტალიელები, ბერძნები. - ენა — გერმანული. - რელიგია (2004:) — კათოლიციზმი (31,7 %), პროტესტანტიზმი (31,3 %). - დიდი ქალაქები (ათასი მცხ.): ბერლინი (3.274), ჰამბურგი (1.686), მიუნხენი (1.185), კელნი (965), ესენი (589), მაინის ფრანკფურტი (648), დორტმუნდი (588), შტუტგარტი (591), დიუსელდორფი (570), ბრემენი (528), ჰანოვერი (516), დუისბურგი (513), ნიურნბერგი (486), ლაიფციგი (486), დრეზდენი (473). ეკონომიკა[რედაქტირება | წყაროს რედაქტირება] ეკონომიკური პოტენციალით გერმანია უძლიერესი ქვეყანაა ევროპაში, და არამარტო ევროპაში. „დიდი რვიანის“ ქვეყნებს შორის, იგი მხოლოდ აშშ-სა და იაპონიას ჩამორჩება. მომსახურების სფეროს უდიდესი დარგებია ტრანსპორტი და საბანკო-საფინანსო საქმე. ენერტიკა ვითარდება როგორც ადგილობრივ, ასევე შემოტანილ ნედლეულზე. მანქანათმშენებლობა და ქიმიური ინდუსტრია ქვეყნის მრეწველობის წამყვანი დარგებია. მანქანათმშენებლობის წამყვანი სფეროა საავტომობილირო ინდუსტრია, დარგის სიძლიერით მას კონკურენტი არა ჰყავს ევროპაში. პირველობით გამოირჩევა ქიმიური ინდუსტრიაც. „ბასცი“ და „ბაიერი“ ქიმიური გიგანტები არიან. აგრობიზნესი უმსვილესია მეზობელი საფრანგეთის ანალოგიური დარგის შემდეგ ევროკავშირში. გერმანია მაღალგანვითარებული ინდუსტრიული ქვეყანაა, მშპ-ს მოცულობით (2.321 ტრილიონი $) მსოფლიოში მე-3 ადგილი უკავია აშშ-სა და იაპონიის შემდეგ. - მშპ-ს სტრუქტურა (%) — სოფლის მეურნეობა — 1, მრეწველობა — 32, მომსახურება — 67; - ე.ე.პ. (1 სულზე) — 28.280 $. - ექსპორტი — ჩარხები (უდიდესი ექსპორტიორი მსოფლიოში), ავტომობილები, სატრანსპორტო საშუალებები, ელექტრონიკა, სამრეწველო საქონელი, საფეიქრო ნაწარმი, ქიმიკატები, რკინა, ქვანახშირი, პლასტმასა. - ბიუჯეტი — 802,000 მლდ $. - ვალუტა — ევრო (EUR); 2002 წლამდე გერმანული მარკა. - უდიდესი კომპანიები — დაიმლერ-მერსედეს-ბენცი, ფოლკსვაგენი, აუდი, BMW, პორშე, ოპელი, ზიმენსი, ალიანცი, ადიდასი, აგფა, ბასფ, ლუფტჰანზა. - უდიდესი ბანკები — დოიჩე ბანკი, კომერცბანკი, ბაიერიშე ფერაინსბანკი. ტურიზმი[რედაქტირება | წყაროს რედაქტირება] მართალია, ტურისტული თვალსაზრისით ევროპის დიდ ოთხეულთან შედარებით (საფრანგეთი, იტალია, ესპანეთი, გაერთიანებული სამეფო) გერმანია მსხვილი ევროპული ქვეყანა არ არის, მაგრამ ეკონომიკის ეს დარგი ბოლო პერიოდში სწრაფი ტემპით ვითარდება. ქვეყანაში ყოველწლიურად ჩამოდის 20-22 მლნ ტურისტი, ძირითადად ნიდერლანდებიდან, აშშ-დან, გაერთიანებული სამეფოდან, შვეიცარიიდან და იტალიიდან. უმნიშვნელოვანისი ტურისტული ადგილებია: ბერლინი, მიუნხენი, კელნი, ბალტიის ზღვის სანაპირო, ჰამბურგი. ისტორია[რედაქტირება | წყაროს რედაქტირება] გერმანია მეორე მსოფლიო ომის შემდეგ 1945 წელს გაყოფილ იქნა 4 საოკუპაციო ზონად. 1949 წელს ამერიკული, ფრანგული და ბრიტანული ზონებისაგან — შეიქმნა გერმანიის ფედერაციული რესპუბლიკა, საბჭოთა ზონისაგან — გერმანიის დემოკრატიული რესპუბლიკა. 1961 წელს აღიმართა ბერლინის კედელი. ეროვნული საზღვრები გახსნილ იქნა 1989 წელს, ოფიციალურად გერმანიის გაერთიანება გამოცხადდა 1990 წლის ოქტომბერში. გაერთიანებული გერმანიის პირველ კანცლერად აირჩიეს ჰელმუტ კოლი. მემკვიდრეობა[რედაქტირება | წყაროს რედაქტირება] - ბერლინი — პრუსიის კულტურული საგანძურის მუზეუმი, პერგამონისა და ბოდეს მუზეუმები, შარლოტენბურგის სასახლე, სან-სუსის სასახლე და პარკი (XVII ს.), ბრანდენბურგის კარიბჭე და არსენალი (XVIII ს.), წმ. ნიკოლოზის ტაძარი (XIV ს.), რაიხსტაგის შენობა, მსოფლიოში უდიდესი ზოოპარკი; - ლაიფციგი — ციხე-სიმაგრე (XIII ს.), რატუშა (XVII ს.), კოშკი „ხალხთა ბრძოლა“ (XIX ს.); - დრეზდენი — ცვინგერის სასახლე სურათების გალერეით და იარაღის მუზეუმით; - კელნი — მსოფლიოში ერთ-ერთი უდიდესი გოთური ტაძარი (XIII — XIX სს.); - ბონი — ბეთჰოვენის სახლ-მუზეუმი; - ვაიმარი — ციხე-სიმაგრე (XII ს.), გოეთეს სახლ-მუზეუმი; - აახენის კათედრალური ტაძარი, პოტსდამისა და ბერლინის სასახლეები და პარკები, ქალაქი ბამბერგი, მაულბრონის სამონასტრო კომპლექსი, შვარცვალდის მთები; - გერმანული ეპოსი — სიმღერა ნიბელუნგებზე და გუდრუნი (XIII ს.). რესურსები ინტერნეტში[რედაქტირება | წყაროს რედაქტირება] - www.deutschland.de – მრავალენოვანი პორტალი გერმანიის შესახებ - გერმანიის კანცლერის ოფიციალური საიტი - Deutsche Welle – გერმანიის საერთაშორისო სამაუწყებლო კომპანია - Germany at UCB Libraries GovPubs - Einbürgerung — ოფიციალური საიტი მოქალაქეობის მიღების შესახებ - Germany at the Open Directory Project - ფაქტები გერმანიის შესახებ – ფედერალური საგარეო ოფისისგან - Destatis.de – სტატისტიკის ფედერალური ოფისი - Key Development Forecasts for Germany სქოლიო[რედაქტირება | წყაროს რედაქტირება] - ↑ "Die zentralen Worte daraus, 'Einigkeit und Recht und Freiheit', waren zum offiziellen Wahlspruch der BRD erhoben worden." – Peter Ebenbauer, Christian Wessely und Reinhold Esterbaue: Religiöse Appelle und Parolen: Interdisziplinäre Analysen zu einer neuen Sprachform, Kohlhammer, 2008, p. 84 Online - ↑ Other Than Identity: The Subject, Politics and Art - Google Books - ↑ The complete guide to national symbols and emblems - James Minahan - Google Books - ↑ BAMF - Bundesamt für Migration und Flüchtlinge - Das BAMF - Migrationsbericht 2012 - ↑ Statistische Ämter des Bundes und der Länder: Bevölkerung Deutschland 2013. Retrieved 29 May 2014. - ↑ Zensus 2011: Bevölkerung am 9. Mai 2011. Retrieved 1 June 2013. - ↑ 7.0 7.1 7.2 7.3 Germany. International Monetary Fund (April 2014). წაკითხვის თარიღი: 28 June 2014. - ↑ Gini coefficient of equivalised disposable income (source: SILC). Eurostat Data Explorer. წაკითხვის თარიღი: 13 August 2013. 2ქვეყნების დიდი ნაწილი აზიაშია. 3აქვს დამოკიდებული და მსგავსი ტერიტორიები ევროპის გარეთ


დამატებითი ბონუსი: პირველი დეპოზიტის ბონუსი ზღვის Hunter Playn Go სლოტ თამაშის EUR 835 პორტალის freeroll სლოტ ტურნირი განახლებულია: მარტი 16, 2018 ავტორი: ბენტონი გიდეონი დაკავშირებული პრემიები "ევრო 835 მობილური ფრიროლის სლოტ ტურნირი": EUR 3265 არ დეპოზიტის ბონუსი დაიწყეთ თამაში "Eur 835 Mobile freeroll სათამაშო ტურნირში" კომენტარები "Eur 835 Mobile freeroll სლოტ ტურნირისთვის" სალვადორ მარჩეტი თებერვალი 13, 2018 5: 05 pm ბენტონი გიდეონი Eur 835 მობილური უფასო ...


ავთანდილ ხურციძემ ციხიდან სანდერსს მიმართა – Fanebi.Com – ფეხბურთი, კალათბურთი, რაგბი, სხვა ავთანდილ ხურციძემ ციხიდან სანდერსს მიმართა თარიღი: ივლისი 7, 2018 ქართველი მოკრივის, ავთანდილ ხურციძის პირად გვერდზე სოციალურ ქსელ Facebook-ში მორიგი განცხადება გამოქვეყნდა. როგორც იცით, ხურციძე გასულ წლის ზაფხულში ნიუ იორკში დააპატიმრეს და ის დღემდე საპატიმროში იმყოფება. 2017 წლის ივნისში ქართველ მოკრივეს ბრიტანელ ბილი ჯო სანდერსთან შეხვედრა უნდა გაემართა, რომელიც ვეღარ შედგა. ხურციძე წერს, რომ ის ფორმას ინარჩუნებს და სანდერსთან საბრძოლველად მზადაა. “მინდა, ყველას ერთობლივად მადლობა გადაგიხადოთ ერთგულებისთვის, დიდი სიყვარულისთვის და გვერდში დგომისთვის. რაც ჩემს სპორტულ კარიერას შეეხება, მე 26 წელი სპორტში ვარ, აქედან 15 წელი პროფესიულ რინგზე ვდგავარ, მსოფლიო არენაზე გამაქვს საქართველოს დროშა, მიუხედავად სხვა ქვეყნებიდან შემოთავაზებისა დაჟინებით ვაკეთე ის, რაც მიხაროდა. არ ვნანობ ამას, ვამბობდი მე როგორც ქართველი ისე უნდა შემიყვაროს ხალხმა და მივაღწიე ამასაც, ეს დღესაც ჩანს და იგრძნობა ჩემზე მხარდაჭერა სხვადასხვა ქვეყნებიდან და ხალხიდან. ვიძახდი, რომ საქართველოს არ ყოლია ჩემპიონი და ჩემი თავი ჭირდება საქართველოს. თუ რა პირობებში მიწევდა ვარჯიში, მაშინაც კი როცა საზღვარგარეთ გახლდით, დეტალურად არ აღვწერ, წუწუნი არ მიყვარდა და მითუმეტეს ახლა არ ვიწუწუნებ. ვიღებ ისე ნებისმიერ სიტუაციას როგორც არის, შრომის უნარი კიდევ თანდაყოლილი მაქვს და ძალიან ძნელად გადამათქმევინებენ დასახულ მიზანს. დარწმუნებული ვარ ნებისმიერი სახელოვანი სპორტსმენი რომ ჩასვა მსგავს პირობებში , ცხოვრებაში ხელს აღარ მოკიდებს ბოქსის ხელთათმანს. მინდა გითხრათ სიმართლე, მიუხედავად იმისა, რომ არ ვიცი ჩემი ციხის კარი როდის გაიღება, მე მაინც არ წავსულვარ კრივიდან, ყოველდღიურ ტონუსში ვარ. აქაც მოვიპოვე ესა თუ ის ხელსაწყოები და ვარჯიში ჩემი ყოველდღიური რეჟიმია, თვითნებურად დამატებული ციხის რეჟიმი და მე მზად ვარ დავიბრუნო ჩემთვის ჩამორთმეული ყველა ტიტული. სანდერსზე მინდა გითხრათ ჩემი აზრი: ეს არ არის ის ბოქსიორი, რომელზეც შეიძლება ვთქვა, რომ არის ჩემი “დასტოინი” მოწინააღმდეგე, მე მას ვუყურებ ზემოდან, მიუხედავად იმისა, რომ ჩემზე მაღალია, მაგრამ მაგნაირი მაღალი ბიჭები ბევრი დამიჯენია და დამჯდარი რომ არიან ცოტათინ მაღალი ვრჩები მე ჰაჰაჰაჰა... კარგი მოკრივეა, სტანდარტული, გაწვრთნილი, მაგრამ მას არ აქვს ის, რაც მაქვს მე. სანდერსი ქაშით გაზრდილია და კარაქიანი პურით, მე კიდე ჯერ კიდევ კბილების ამოსვლამდე გასროლილ მჭადს ვიჭერდი ჰაერში. ალბათ მიმიხვდით რას ვგულისხმობ. სანდერსმა რომ იხტუნა პრესკონფერენციაზე ქათამივით, ეს იმას არ ნიშნავს, რომ მაგარია. მე მზად ვარ მაგ კაცთან დღესვე საბრძოლველად, როგორც კი კარი გამეღება მეორე დღესვე” – წერს ხურციძე. ჯოჯუა VS მორასი – აწონვები (ვიდეო) ხვალ, UFC-ში ლიანა ჯოჯუას დებიუტი შედგება. ჯოჯუა პირველი ქალი მებრძოლია, რომელიც ამ ორგანიზაციაში იჩხუბებს. 24 [...]... რა თანხას მიიღებს ხაბიბ ნურმაგომედოვი დასტინ პუარიესთან ორთაბრძოლის შემდეგ? UFC-ის დაღესტნელი ვარსკვლავი, ხაბიბ ნურმაგომედოვი UFC 242-ის ეგიდით დასტინ პუარიესთან ორთაბრძოლის შემდეგ მისთვის სარეკორდო, 6 [...]...


წვეულების მერე ქალმა დალურჯებულმა გაიღვიძა... რამაც მისი სხეული ასე შეცვალა, გამაოგნებელია! | კვირა + წვეულების მერე ქალმა დალურჯებულმა გაიღვიძა... რამაც მისი სხეული ასე შეცვალა, გამაოგნებელია! ინგლისელი ტეა უილსონი, ჩვეულებრივი სიცოცხლით სავსე და მხიარული ადამიანია, რომელსაც ყოველთვის უყვარდა მეგობრებთან ერთად გართობა და წვეულებებზე დასწრება. მაგრამ ერთ-ერთი წვეულების მერე შინ დაბრუნებულმა დილით რომ გამოიღვიძა, ასეთი დიდი სილურჯეებით იყო დაფარული. ისე გამოიყურებოდა, თითქოს სასტიკად სცემეს. მაგრამ ვერაფრით გაიხსენა ასეთი ინციდენტი. თანაც, წინა საღამოს წვეთი ალკოჰოლი არ დაულევია. არადა, დაწოლამდე თავს ჩვეულებრივ გრძნობდა, სრულიად არაფერი არ მოასწავებდა, რომ რაიმე უბედურება ელოდა. როცა სილურჯეებმა არ გაიარა, რამდენიმე დღეში ექიმს მიმართა. ექიმებმა მაშინვე ურჩიეს, ძვლის ტვინის ბიოფსია გაეკეთებინა. დიაგნოზი საზარელი იყო: ლეიკემიის იშვიათი ფორმა, რომელიც ჰემატომებისა და გამუდმებული დაღლილობის მიზეზი გახდა. ტეა უილსონმა უკვე გაიარა ქიმიოთერაპიის პირველი კურსი. მისი თრომბოციტების დონე 9 იყო, როცა ჯანმრთელ ადამიანს 140-400 უნდა ჰქონდეს. დიაგნოზიდან რვა თვის შემდეგ ტეა თავს უკეთ გრძნობს. დაავადების სიმპტომები ცოტა დაცხრა, თუმცა გამოჯანმრთელებამდე ბევრი დროა. ყოველ თორმეტ კვირაში ერთხელ 37 წლის ტეა სისხლის ანალიზს აბარებს და ასე უნდა იყოს შემდგომი სამი წლის განმავლობაში. იხილეთ გაგრძელება:http://www.mshoblebi.ge/ წინა სიახლერუსული შოუბიზნესი სტიქიით დაზარალებულთა დასახმარებლად – ვიდეო შემდეგი სიახლეპირის ღრუს პათოლოგიები მოზარდებსა და უფროსებში „მაქსიმე“ მარიამ როინიშვილის ყოფილი ქმარია – „არავითარი მესამე არ ჩამდგარა“ სტრესი, ასაკთან ერთად, სექსუალურ პოტენციას აქვეითებს პამელა ანდერსონმა C ჰეპატიტი დაამარცხა მუცლადმყოფი ბავშვი ქირურგის თითს ჩაეჭიდა – როგორ გამოიყურება 16 წლის ბიჭი, რომელსაც დედის მუცელში... ჩინეთში პანდების “საბავშვო ბაღში” პატარა პანდები დაიბადნენ (ვიდეო)


“წინათ არ უნდოდა მოწამვლა...” | "მარანი" Kvevri - 3 სთ 40 წთ გამოქვეყნებულია: 22 იანვარი, 2017 - 23:09 წინათ არ უნდოდა მოწამვლა. ვაზი წინათ უნდა გაგესხლა, შეგეყელა, მოგერწყო თავის დროზედა და დავთოხნიდით, ტენი არ გამოელიოსო. ბარი აფუჭებს, ფესვებს სჭრის - ფეხები რო დაგაჭრა, ის რა კაცია. თოხით კარგი სიგრილე აქ. ტენი გრილათ ინახამს, აღარ უნდა ბევრი მორწყვა. რო გათოხნი, ჰაერი მუშაობს გრილათ, სიცხე ვერ ატანს. ის როცა ლიანდაგათ არი, სიცხე აფუჭებს. სათიბელათი ვაზი უნდა გაგვეთიბნა წელიწადში ორჯერა. ერთი მაისში, ერთი ენკენისთვეში. ნამგლით უნდა ყანა მოგვემკა და სათიბელათი ვენახი გვეთიბა. სათიბელა პატარაა, პატარა ბიჭინა. ეგ ავადმყოფობა იყო წინათ რომ ერთი სეტყვა და ნაცარი. ნაცარი უჩნდებოდა მაისშია, მაისი, თიბათვე, კათათვე და მარიამობისთვეში არ იცოდა. ვერავინ გამოიკვლია იმის წამალი, გოგირდს უშვრებიან და ტკბილს აფუჭებს. ეგ წამალი რგებს ფეხის მოსავალსა: ლობიოსა, კიტრსა, ჭარხალსა, იმას ძალიან აკეთებს, ფოთოლს ამაგრებს. ნაცარი - თეთრათ შეაყრის და აღარ იზრდება, მარცვალი სკდება. ერთხელა დილით გავწმინდე, საღამოზე ვნახე ისევ შეეპარა. არც ჭაჭა ვარგა იმისი და აღარც ტკბილი აქვს. თუ ონა ვაზი არის, რქა ნეკათ, თუ ღონიერი, ნეკს მივცემთ სამამულეს, ნეკი სამამულეა, მერმის ნეკზე უნდა გავიდეს. მაღლა არ ავწევთ, დაბლა უშვებთ, მაღლა არ უნდა წაიყვანოს, ვაზი გაფუჭდება. თუ უღონო არის, გაბმულას არ მისცემენ, მოკლეთ ტუკათ, რომ აიტანოს. საპანე რო აგკიდოს, თუ ვერ შეერევი, არ წაიქცევი? ესე ვაზი არი. სხვა ქვეყნებში მარხამენ, სარს გამოაცლიან, დამარხამენ და ბელტებს დააწყობენ, ყინვაში არ გააფუჭოსო. აქ არა ვმარხამთ, ჩვენ არა გვყავს დაჩვეული. ახვევა. რომელიცა სამამულე რქა არი, იმას შევარჩევთ და დანარჩენს გავაყრეინებთ, ხელით დავამტვრევთ, ლაფნით ავახვევთ. შეფურჩქვნა. შეფურჩქვნა ენკენისთვეში უნდა. [უნდა] გაათხელო ფოთოლი, რომ ჰაერმა იმუშაოს შიგა. მეტი არაფერი უნდა. ღვინობისთვის ნახევარში მოვკრეფამთ. აქ იმოდონა არ მოდის, რომ შინ დავლიოთ, უნდა გავყიდოთ, პური ვიყიდოთ და ვიცხოვროთ. გიუანის მეღვინეობის საუკუნოვანი ისტორია


ძიება: საინფორმაციო ბიულეტენი: مقالات علوم کامپیوتر


კავკაცია კავკაცია — რე რეგიონი უჩა დო კასპიაშ ზუღეფს შქას. მუშ ოორუეშე მილარე კუმა-მანიჩიშ ღრამილი, ობჟათეშე ირანი დო თურქეთი, ბჟაეიოლშე — უჩა ზუღა დო ბჟადალუშე — კასპიაშ ზუღა. ტერიტორია[რედაქტირაფა | წყუშ რედაქტირაფა] კავკაციაშ ოართე ფართობი მეხოლაფირო 440 ვითოშ კვ. კმ. სოთ 30 მლნ. ადამიერი ოხორანს. კავკაცია კავკაციონიშ გვალათ ირთუ ჟირ ნორთო: ოორუე დო ობჟათე კავკაციათ. კავკასიაშ ქიანეფი[რედაქტირაფა | წყუშ რედაქტირაფა] - ზოხორინელ 1000 ქიანეფი: - შხვა ქიანეფი, ნამდგა რუსეთიშ ნორთი რე: - დო შხვა ევროპაშ დო აზიაშ თანჯა[რედაქტირაფა | წყუშ რედაქტირაფა] კავკაცია ევროპაშ დო აზიაშ თანჯას მილარე, მარა ნამუ კონტინენტის რე - ევროპას დო აზიას, თენა დიო დღარო გინოჭყვიდილი ვარე. თე ოკითხუშე ბრელი არზი არსებენც. რესურსეფი ინტერნეტის[რედაქტირაფა | წყუშ რედაქტირაფა] - ინფორმაცია კავკაციაშ რეგიონშე (პოლიტიკა, ეკონომიკა, კულტურა) (ინგლ.) - კავკაციაშ სიახალეეფი (ინგლ.) - Бyдyщee KaBkaзa и пoзиция CШA – ЭkcпepTы пpeдckaзыBaюT пoяBлeHиe HoBыx rpaHиц Ha Юre Poccии // HoBocTи "Гoлoca AMepиkи"


ფინეთი ფინეთი (ფინ. Suomi, შვედ. Finland; ოფიციალური სახელი ფინეთის რესპუბლიკა, ფინ. Suomen tasavalta, შვედ. Republiken Finland[7]) — სახელმწიფო სკანდინავიაში, ფენოსკანდინავიის რეგიონში, ჩრდილოეთი ევროპა. ფინეთს დასავლეთიდან ესაზღვრება შვედეთი, ჩრდილოეთიდან ნორვეგია, აღმოსავლეთიდან რუსეთი, ხოლო ესტონეთი მდებარეობს ფინეთის ყურის მეორე მხარეს. ამიტომ ამ ორ სახელმწიფოს საზღვაო გზებით მნიშვნელოვანი კავშირები აქვთ. ფინეთის მოსახლეობა დაახლოებით 5,4 მილიონი ადამიანია, რომელთა ძირითადი ნაწილი ქვეყნის სამხრეთ რაიონებში ცხოვრობს. ფართობის მხრივ, ქვეყანას მერვე ადგილი უკავია ევროპაში. ფინეთი ევროკავშირში ყველაზე მეჩხერად დასახლებული ქვეყანაა. ფინეთი საპარლამენტო რესპუბლიკაა, 2010 წლის 1 აინვრამდე, ქვეყანა იყოფოდა ექვს პროვინციად, მაგრამ რეფორმის შედეგად, ფინეთი ადმინისტრაციული დაყოფის ახალ სისტემაზე გადავიდა და შეიქმნა ექვსი ახალი, რეგიონული სახელმწიფო ადმინისტრაციული სააგენტო, რომლებიც თავის მხრივ 20 რეგიონად იყოფა, რეგიონები კი მუნიციპალიტეტებისგან შედგება, სულ 342 მუნიციპალიტეტია. დაახლოებით ერთი მილიონი ადამიანი ცხოვრობს ჰელსინკის აგლომერაციაში, რომელიც წარმოადგენს დიდ ჰელსინკის. ქვეყნის სხვა მნიშვნელოვანი ქალაქებია: ტამპერე, ტურკუ, ოულუ, იოვიასკიოლია, კუოპიო და ლაჰტი. ფინეთი მრავალი საუკნის განმავლობაში შვედეთის ნაწილად ითვლებოდა, 1809 წელს ფინეთის დიდი სამთავრო შევიდა რუსეთის იმპერიის შემადგენლობაში. ქვეყანამ დამოუკიდებლობა 1917 წელს მოიპოვა, ამას მოჰყვა სამოქალაქო ომი და ომები საბჭოთა კავშირთან და ნაცისტურ გერმანიასთან, ცივი ომის დროს ქვეყანას ოფიციალური ნეიტრალიტეტი ჰქონდა გამოცხადებული. ქვეყანა შეუერთდა გაერთიანებული ერების ორგანიზაციას 1955 წელს, OECD-ს 1969 წელს, ევროკავშირს 1955 წელს, ფინეთი არის ევროზონის ერთ-ერთი დამაარსებელი სახელმწიფო. სექციების სია სახელწოდება[რედაქტირება | წყაროს რედაქტირება] - ოფიციალური: ქართულად - ფინეთის რესპუბლიკა; ფინურად - Suomi; Suomen tasavalta; შვედურად - Republiken Finland. - ეტიმოლოგია - სახელი შესაძლოა მომდინარეობდეს გერმანიკული Fennland-ისაგან, რაც „მოხეტიალეებს“ უნდა ნიშნავდეს, ხოლო ეროვნულ ფორმას (Suomi) უკავშირებენ ბალტიურ ძირს, რომლის მნიშვნელობაა „მიწა, ქვეყანა“. - ქვეყნის კოდი - FI. გეოგრაფია[რედაქტირება | წყაროს რედაქტირება] - ფართობი - 337.032 კვ.კმ. - ბუნება: უმაღლესი მწვერვალი - ჰალტი 1.328 მ; მდინარე - კემიოკი 483 კმ; ტბები (კვ.კმ) - დიდი საიმაა 4.377, ინარი 1.102, პაიანე 1.054; კუნძულები (კვ.კმ) - სოისალო 1.638, ალანდი 685, კემი 524, ჰაილუოტო, ვალგრუნდი; კლიმატი - კონტინენტური, სუბპოლარული. - ბუნებრივი რესურსები - საშენი ხე-ტყე, სპილენძი, თუთია, რკინის მადანი, ვერცხლი. ფინეთი გეოგრაფიულად განსხვადება სკანდინავიის სხვა ქვეყნებისაგან. ქვეყანა მდებარეობს ევროპის კონტინენტის უკიდურეს ჩრდილოეთში, შემოსაზღვრულია ბალტიის ზღვითა და ბოტნიისა და ფინეთის ყურეებით, სახმელეთო მეზობლები კი არიან შვედეთი, ნორვეგია და რუსეთი. რეგიონის სხვა ქვეყნების მსაგვსად ფინეთის ტერიტორია მოქცეულია ჩრდილოეთის 60° პარალელის ჩრდილოეთით. ხმელეთის ფართობის დაახლოებით მეოთხედი და მთლიანი ფართობის მესამედი არქტიკული წრის ჩრდილოეთით მდებარეობს. კლიმატი[რედაქტირება | წყაროს რედაქტირება] კლიმატი ფინეთის ჩრდილეთ ნაწილში სუბარქტიკულია, ხოლო სამხრეთში – ნახევრად კონტინენტური. საერთო ჯამში, ჰავა ნესტიანი და გრილია და ხასიათდება თბილი ზაფხულითა და ძალიან ცივი ზამთრით. ქვეყნის კლიმატს ასევე განაპირობებს როგორც მისი ჩრდილოეთით მდებარეობა, ასევე მისი ზღვისპირა მდებარეობა. ზამთარი სამხრეთ ფინეთში გრძელდება 4 თვე. ყველაზე ცივი ზამთრის პერიოდში, ქვეყნის ამ ნაწილში, ტემპერატურა-20 °C-ის ქვევითაა, ყველაზე თბილი ზაფხულის დღეებში კი შეიძლება 30 °C-ს გადააჭარბოს. ზაფხული სამხრეთ ფინეთში გრძელდება 4 თვე. რაც შეეხება ჩრდილოეთ ფინეთს, იგი ხასიათდება ძალიან ცივი, 7-თვიანი ზამთრით და თბილი, მაგრამ ხანმოკლე, 2-თვიანი ზაფხულით. ქვეყნის კლიმატზე უმნიშვნელოვანეს გავლენას ახდენს გოლფსტრიმის თბილი დინება. სახელმწიფო[რედაქტირება | წყაროს რედაქტირება] - პოლიტიკური სისტემა - რესპუბლიკა. - სახელმწიფოს მეთაური - პრეზიდენტი ტარია ჰალონენი (Tarja HALONEN, 2000). - მთავრობის მეთაური - პრემიერ-მინისტრი. - საკანონმდებლო ორგანო - ერთპალატიანი პარლამენტი - ედუსკუნტა (200 წევრი). - ადმინისტრაციული დაყოფა - 19 რეგიონი და ალანდის კუნძულების ავტონომიური რეგიონი. დემოგრაფია[რედაქტირება | წყაროს რედაქტირება] ფინეთის მოსახლეობა შეადგენს 5.3 მლნ ადამიანს, საშუალო სიმჭიდროვე ყოველ კვადრატულ კილომეტრზე 17-ს. შედეგად, ფინეთი ევროპაში მესამე ყველაზე მეჩხერად დასახლებული სახელმწიფოა ისლანდიისა და ნორვეგიის შემდეგ. მოსახლეობის გადანაწილება საკმაოდ არათანაბარია: უდიდესი ნაწილი თავმოყრილია სამხრეთ-დასავლეთის პატარა სანაპირო ზოლში. ურბანიზაციის დონე 64%-ს შეადგენს, მათ შორის, მხოლოდ ჰელსინკის მეტროპოლიაში 1 მილიონი ადამიანი ცხოვრობს. არქტიკულ ლაპლანდიაში კი კვადრატულ კილომეტრზე 2 ადამიანი მოდის. - მოსახლეობა - 5,333,496 (2009), მათ შორის 93% ფინელები, 6% შვედები. - ენები - ფინური და შვედური. - რელიგია - ევანგელურ-ლუთერანული მიმდინარეობის პროტესტანტიზმი - 92%. - ქალაქები (ათ.) - ჰელსინკი (583, აგლომ. - 1.163), ესპოო (230), ტამპერე (201), ვანტაა (190), ტურკუ (178), ოულუ (125). ეკონომიკა[რედაქტირება | წყაროს რედაქტირება] ფინეთი განვითარებული ქვეყანაა, ე.ე.პ. მოცულობით (127 მლრდ $) მსოფლიოში 32-ე ადგილი უკავია. - ე.ე.პ. სტრუქტურა (%) - სოფლის მეურნეობა - 5, მრეწველობა - 34, მომსახურება- 61; - ე.ე.პ. (1 სულზე) - 37.800 $. - ექსპორტი - ხე-ტყე, ავტომობილები, გემები, ტანსაცმელი, ავეჯი. - უდიდესიკომპანიები - ფინაირი, ნოკია, ტელია სონერა, ვალმეტი. - ბიუჯეტი - 36,100 მლნ $. - ვალუტა - ევრო (EUR); 2002 წლამდე ფინური მარკა. მემკვიდრეობა[რედაქტირება | წყაროს რედაქტირება] - ჰელსინკი - ტაძარი, სენატი, რუსული ეკლესია (ყველა XIX ს.); - ტამპერე - XX ს-ის ტაძარი; - ძველი რაუმა, სუომენლინას საზღვაო ციხე-სიმაგრე (XVIII ს.); - ფინური ეპოსი - კალევალა (1835-36). - ოლაფსბორგი - გვიანი შუასაუკუნეების ციხე-სიმაგრე. დაარსებულია 1475 წელს ცნობილი ფინელები[რედაქტირება | წყაროს რედაქტირება] - მომღერალი – ტარია ტურუნენი; - არქიტექტორი – ალვარ აალტო; - კომპოზიტორი – იან სიბელიუსი; - მუსიკოსი – ტუომას ჰოლოპაინენი; - პოლიტიკოსები – იუჰო კუსტი პაასიკივი, ურჰო კეკონენი, მაუნო კოივისტო; - მწერლები – ელიას ლონროტი, ალექსის კივი; - თეოლოგი – მიკაელ აგრიკოლა; - სპორტსმენები – პაავო ნურმი, მიკა ჰაკინენი, იარი კური, იარი ლიტმანენი, კიმი რაიკონენი, სამი ჰიუპია. ისტორია[რედაქტირება | წყაროს რედაქტირება] ფინეთის ისტორიაზე დიდი გავლენა მოახდინა მისმა ორმა მეზობელმა — შვედეთმა და რუსეთმა. მე-12 საუკუნიდან მასზე შვედეთი ბატონობდა, 1809 წელს კი რუსეთმა თავისი იმპერიის ფარგლებში მოაქცია. მხოლოდ 1917 წელს, ოქტომბრის გადატრიალების შემდეგ გამოცხადდა ფინეთის დამოუკიდებლობა. არქეოლოგიურ მონაცემებზე დაყრდნობით, დღევანდელი ფინეთის ტერიტორია ჩვ. წ. აღ-მდე დაახლოებით 8500-იანი წლების ფარგლებში დასახლდა. აღმოჩენილი არტეფაქტების მიხედვით, შეგვიძლია დავასკვნათ, რომ ფინეთის დასახლების პერიოდი ემთხვევა ესტონეთის, რუსეთის ნაწილისა და ჩრდილონორვეგიის დასახლების პერიოდს. პირველი მოსახლები მონადირე-შემგროვებლები უნდა ყოფილიყვნენ. ისინი ქვის იარაღებს იყენებდნენ. პირველი მეთუნეობა ჩვ. წ. აღ-მდე 3000 წელს ჩაისახა, როდესაც აღმოსავლეთიდან მისულმა ხალხმა თიხის ჭურჭელი გააცნო ადგილობრივ მოსახლეობას. დაახლოებით 4500 წლის წინ, ფინელთა წინაპრებმა სოფლის მეურნეობასაც მიჰყვეს ხელი. ამის მიუხედავად, ქვეყნის ჩრდილოეთში მეთევზეობა და ნადირობა ეკონომიკის წამყვან დარგებად რჩებოდა. ბრინჯაოს და რკინის ხანა ფენოსკანდინავიურ და ბალტიურ რეგიონებთან მჭიდრო კონტაქტებით აღინიშნა. მეცნიერთა ჯგუფი დღემდე ვერ თანხმდება თუნდაც მიახლოებით თარიღზე, თუ როდის დაიწყო ფინეთის ტერიტორიაზე ფინურ-უგრული ან ინდოევროპული ენების გამოყენება. პირველი წერილობითი დოკუმენტი 12-ე საუკუნეს განეკუთვნება. რუსეთის იმპერია[რედაქტირება | წყაროს რედაქტირება] მეორე მსოფლიო ომი[რედაქტირება | წყაროს რედაქტირება] თებერვლის რევოლუციის მიერ რუსეთის სამეფო ტახტის დამხობის შემდეგ, 1917 წლის 6 დეკემბერს ფინეთის პარლამენტმა ქვეყნის დამოუკიდებლობა გამოაცხადა. 1918 წლის იანვარში მათი დამოუკიდებლობა ბოლშევიკურმა რუსეთმა და მსოფლიოს მრავალმა ქვეყანამ აღიარა. 1919 წელს ფინეთმა რესპუბლიკური კონსტიტუცია მიიღო. 1920 წელს საბჭოთა რუსეთთან მშვიდობისა და საზღვრების აღიარების ხელშეკრულება დაიდო, რომლის თანახმადაც ფინეთის საზღვრი ადრინდელი დიდი საჰერცეგოს საზღვრების მიხედვით განისაზღვრა. 1939 წელს მოლოტოვ-რიბენტროპის პაქტით ფინეთი საბჭოთა კავშირის ინტერესეთა სფეროში შევიდა. რასაც 1939 წლის 30 ნოემბერს საბჭოთა კავშირის ფინეთის ტერიტორიაზე შეჭრა და ზამთრის ომი მოყვა. მრავალი წარმატებული თავდაცვითი ბრძოლების მიუხედავად, ფინეთმა დამოუკიდებლობა შეინარჩუნა, მაგრამ ტერიტორიები დაკარგა. ომი 1940 წლის 13 მარტს მოსკოვთან მშვიდობის ხელშეკრულების დადებით დამთავრდა. სქოლიო[რედაქტირება | წყაროს რედაქტირება] - ↑ 1.0 1.1 State and Church in FINLAND. European Studies on Religion & State Interaction. EuReSIS NET (31 October 2007). წაკითხვის თარიღი: 29 November 2013. - ↑ შეცდომა ციტირებაში არასწორი ტეგი ; სქოლიოსათვის formerly_semi-presidentialარ არის მითითებული ტექსტი; $2 - ↑ VÄESTÖTIETOJÄRJESTELMÄ – REKISTERITILANNE – 30.11.2014 Finnish. Population Register Centre. წაკითხვის თარიღი: 29 December 2014. - ↑ 4.0 4.1 4.2 4.3 Report for Selected Countries and Subjects. - ↑ Gini coefficient of equivalised disposable income (source: SILC). Eurostat Data Explorer. წაკითხვის თარიღი: 5 January 2014. - ↑ 2014 Human Development Report Summary pp. 21–25. United Nations Development Programme (2014). წაკითხვის თარიღი: 27 July 2014. - ↑ ФиHляHдия B CлoBape coBpeMeHHыx reorpaфичeckиx HaзBaHий


კონკურსი ეძებს ნიჭიერ რეჟისორებს, რომლებსაც აინტერესებთ და მნიშვნელოვნად მიაჩნიათ იპოვონ და მოჰყვნენ ფაქიზ და ემოციურ ისტორიებს შეზღუდული შესაძლებლობების მქონე (შშმ) ადამიანების შესახებ. კონკურსის მიზანია აამაღლოს საზოგადოების ცნობიერება შშმ პირთა პრობლემების შესახებ. MAC Georgia-სა და „რადიო თავისუფლების“ ერთ-ერთი მთავარი ამოცანაა იპოვოს და გააზიაროს მათი ისტორიები, ვისი ხმაც სუსტად ისმის ან სულაც დაკარგულია. კონკურსში მონაწილე ნამუშევრებს, იქნება ეს დოკუმენტური, ანიმაციური თუ მხატვრული ფილმები, უნდა ჰქონდეს შემოქმედებითი ღირებულება. ავტორებს ექნებათ შესაძლებლობა, საზოგადოებას გაუზიარონ თავიანთი საავტორო ხედვა და ორიგინალური მიდგომა. საკონკურსო ფილმები გამოქვეყნდება MAC Georgia-სა და „რადიო თავისუფლების“ ვებგვერდებსა და facebook-ის გვერდებზე. - ვის შეუძლია კონკურსში მონაწილეობა? - კონკურსში მონაწილეობის პირობები - რა კრიტერიუმებს გაითვალისწინებენ შეფასებისას? - როგორ გამოვაგზავნოთ ფილმი? - როგორ უნდა დავრეგისტრირდე? - როდის არის ფილმის გამოგზავნის ბოლო ვადა? - ვინ შეარჩევს და შეაფასებს ფილმებს? - ვის დავუკავშირდე, თუ შეკითხვა გამიჩნდა? ვის შეუძლია კონკურსში მონაწილეობა? კონკურსში მონაწილეობა შეუძლია საქართველოს ნებისმიერ მოქალაქეს, პროფესიონალ თუ მოყვარულ რეჟისორს, ვისაც სურს, რომ შშმ პირთა ცხოვრების/სამყაროს შესახებ კინემატოგრაფიის შემოქმედებითი ენით მოჰყვეს. კონკურსში მონაწილეობის პირობები კონკურსანტმა უნდა გამოაგზავნოს: - დასრულებული ფილმი (ანიმაციური, დოკუმენტური ან მხატვრული ჟანრის); - ფილმის ხანგრძლივობა არ უნდა იყოს 3 წუთზე ნაკლები და არ უნდა აღემატებოდეს 8 წუთს; - ავტორი უნდა ფლობდეს სრულ საავტორო უფლებებს ფილმზე; - ფილმს უნდა ჰქონდეს სრულყოფილი ქართული ან ინგლისური სუბტიტრები; - ფილმი არ უნდა იყოს გამოქვეყნებული არცერთ პლატფორმაზე; - მოთხოვნის შემთხვევაში, ავტორმა უნდა წარმოადგინოს გმირის ინფორმირებული თანხმობა ფილმში მონაწილეობაზე; - ავტორს მოპოვებული უნდა ჰქონდეს ფილმში გამოყენებული მუსიკის საავტორო უფლებები. რა კრიტერიუმებს გაითვალისწინებენ შეფასებისას? - რამდენად შეესაბამება ფილმი კონკურსის თემას; - რამდენად საინტერესო გმირები ჰყავს ფილმს; - თემის ტრიტმენტი; - რამდენად ძლიერია ფილმში მოთხრობილი ამბავი/სიუჟეტი; - იდეის ორიგინალურობა; - წარმოებისა და ვიზუალური ფორმის ხარისხი; - ხმის ხარისხი; - შემოქმედებითი მიდგომა; - გზავნილის სიცხადე და ემოციური ძალა. როგორ გამოვაგზავნოთ ფილმი? დასრულებული ფილმი ატვირთეთ რომელიმე ვიდეოპლატფორმაზე - Vimeo-ზე დაცული პაროლით ან Youtube-ზე (დახურული ბმული - Unlisted). ფილმის დახურული ბმული უნდა მიუთითოთ დარეგისტრირებისას სააპლიკაციო ფორმის მითითებულ ველში. როგორ უნდა დავრეგისტრირდე? სააპლიკაციო ფორმის შესავსებად მიჰყევით ბმულს. როდის არის ფილმის გამოგზავნის ბოლო ვადა? ფილმის გამოგზავნის ბოლო ვადაა 15 აპრილი, 2022 წელი რამდენია საპრიზო ფონდი? - პირველი ადგილი - 15 000 ლარი - მეორე ადგილი - 6 000 ლარი - მესამე ადგილი - 3 500 ლარი ვინ შეარჩევს და შეაფასებს ფილმებს? ნამუშევრების საკონკურსო პირობებთან შესაბამისობას, ფინალში გასულ ფილმებსა და გამარჯვებულებს გამოავლენს ჟიური. ჟიურის შემადგენლობა: - სალომე ჯაში - დოკუმენტალისტი; - გიორგი მრევლიშვილი - დოკუმენტალისტი; - ნინო ორჯონიკიძე - დოკუმენტალისტი; - თომა ბეგიაშვილი - რეჟისორი, რადიო თავისუფლება; - დიანა ჯანაშია - პროგრამის მენეჯერი, MAC Georgia; - ანა გოგუაძე - ფოტოგრაფი. ფინალში გადასული ნამუშევრების ავტორებს ეცნობებათ წინასწარ, შერჩეული ვიდეოების „რადიო თავისუფლებისა“ და MAC Georgia-ს ვებგვერდებსა და სოციალური მედიის არხებზე გამოქვეყნებამდე ერთი კვირით ადრე. კონკურსის მსვლელობის დროს საკონკურსო მასალა ქვეყნდება მხოლოდ „რადიო თავისუფლებისა“ და MAC Georgia-ს ონლაინპლატფორმებზე და კონკურსის დასრულებამდე ფილმის სხვაგან გამოქვეყნება დაუშვებელია. ფინალურ ეტაპზე გასულ კონკურსანტებს შორის სამი გამარჯვებული გამოვლინდება დაჯილდოების ცერემონიაზე. ვის დავუკავშირდე, თუ შეკითხვა გამიჩნდა? დამატებითი ინფორმაციისათვის დაუკავშირდით MAC Georgia-ს კომუნიკაციების სპეციალისტს - მედეა შარიქაძეს: medea.sharikadze@macgeorga.org +995 593 718 718


text: 29 აპრილი — გრიგორიანული კალენდრის მე–119 დღე (ნაკიან წლებში - 120–ე დღე). წლის ბოლომდე დარჩენილია 246 დღე. დღის მოვლენები 1672 : საფრანგეთ-ჰოლანდიის ომი: ლუი XIV-მ დაიპყრო ნიდერლანდები. 1770 : ინგლისელი კაპიტანი ჯეიმზ კუკი პირველად გადავიდა ავსტრალიაში. 1832 : ევარისტ გალუა გაათავისუფლეს ციხიდან. 1970 : ვიეტნამის ომი: აშშ-მ და სამხრეთ ვიეტნამის ძალებმა დაიპყრეს კამბოჯა, იმისთვის რომ ენადირათ ვიეტ კონგზე 1945 : გერმანულმა არმიამ იტალიაში უსიტყვო კაპიტულაცია გამოაცხადა. 1991 : რაჭაში ძლიერი მიწისძვრა მოხდა. 2004 : ოლდსმობილმა გამოუშვა საფინალო მანქანა კომპანიის 107 წლისთავზე. ამ დღეს დაბადებულნი 1865 : მაქს ფაბიანი — იტალიელ-სლოვენიელი არქიტექტორი. 1895 : აკაკი ხორავა — ქართველი მსახიობი . 1901 : ჰიროჰიტო — იაპონიის იმპერატორი. 1958 : მიშელ პფაიფერი — ამერიკელი მსახიობი. 1970 : უმა თურმანი — ამერიკელი კინომსახიობი და ფოტომოდელი. ამ დღეს გარდაცვლილნი 1980 : ალფრედ ჰიჩკოკი — ამერიკელი კინორეჟისორი 2014 : ჰოსკინსი, ბობ — ინგლისელი მსახიობი და რეჟისორი (დ. 1942) დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: აღაპია, ირინე და ქიონია მოწამე ლეონიდი და დედანი: ქარიესი, ნიკი, გალინა, კალისა, ნუნეხია, ვასილისა, თეოდორა, ირინე და სხვანი მოწამე ირინე იხილეთ აგრეთვე სხვა თვეები 0429


text: ვიბორგი ქალაქი ვიბორგი (რუს. Выборг) — ქალაქი რუსეთში, ლენინგრადის ოლქში, ვიბორგის რაიონის ადმინისტრაციული ცენტრი. ადმინისტრაციული საზღვრიდან ჩრდილო-დასავლეთით 68 კმ-ში და ისტორიულ ქალაქ სანქტ-პეტერბურგიდან 122 კმ-ში. ქალაქი ფინეთიდან გამოყოფილია 27 კილომეტრიანი სარკინიგზო ხაზით. საავტომობილო გზით ფინეთის სახელმწიფო საზღვრამდე (ბრუსნიჩნოე) 35 კილომეტრია. ქალაქი მდებარეობს ვიბორგის ყურის სანაპიროზე, ფინეთის ყურის ჩრდილო-აღმოსავლეთ მხარეს. ვიბორგი ლენინგრადის ოლქის მსხვილი ეკონომიკური, სამრეწველო და კულტურული ცენტრია, პორტია ბალტიის ზღვაზე და მნიშვნელოვანი სატრანსპორტო კვანძი. ვიბორგი შუა საუკუნეებში შვედებმა დააარსეს. 2010 წლიდან ქალაქი ლენინგრადის ოლქის ერთადერთ ისტორიულ დასახლებას წარმოადგენს. 1940 წლამდე ფინეთის სიდიდით მეორე ქალაქი იყო. ქალაქის ღირშესანიშნაობებია — ვიბორგის ციხესიმაგრე, ვიბორგის ბიბლიოთეკა, მონრეპოს პარკი და სხვა. ქალაქში სულ დაახლოებით 300 არქიტექტურული,ისტორიული, სკულპტურული, არქეოლოგიური და ბუნების ძეგლია. 2010 წლიდან ქალაქს „სამხედრო დიდების ქალაქის“ სტატუსი მიენიჭა. რესურსები ინტერნეტში[რედაქტირება] - ქალაქ ვიბორგის ადმინისტრაციის საიტი - ქალაქ ვიბორგის პორტალი - ინფორმაცია ვიბორგის შესახებ - ვირტუალური ტური


ინგლისური ენა ინგლისური ენა (თვითსახელწოდება ინგლ. English [ˈɪŋɡlɪʃ] — „ინგლისური“, ასევე English language) — ფრიზიულ ენათა ჯგუფს ეკუთვნის და ინდოევროპულ ენათა ქვეოჯახის, დასავლეთ გერმანიკული ენების შტოს წარმოადგენს. ინგლისური ენა ყველაზე ახლოს ფრიზიულ ენასთანაა. ასევე ენათესავება ნიდერლანდურ ენასა და გერმანული ენის დიალექტებს. გარკვეულ სიახლოვეს ამჟღავნებს სალიტერატურო გერმანულ ენასთანაც. V საუკუნეში დღევანდელი დანიისა და ჩრდილოეთ გერმანიის ტერიტორიიდან ინგლისში გადმოსახლდნენ ანგლები, საქსები და იუტები. ამ ტომთა ენების, ან დიალექტების საფუძველზე ჩამოყალიბდა შერეული ენა, რომელიც თანამედროვე ინგლისურის ფუძე-ენას წარმოადგენს. ინდოგერმანულ ენათა საწყისი ენა — პროტო-ინდოგერმანული ენა კი, სავარაუდოდ, ჩვ. წ. V საუკუნის დადგომამდე ბევრად ადრე, დაახლოებით, 5 ათასი წლის წინათ უნდა არსებულიყო. ინგლისური ენის გავრცელების არეალი[რედაქტირება | წყაროს რედაქტირება] ინგლისური ყველაზე გავრცელებული ენაა დღევანდელ მსოფლიოში და მას გლობალურ ან მსოფლიო ენასაც უწოდებენ. მართალია, მოლაპარაკეთა რაოდენობის მიხედვით, ყველაზე დიდია ჩინური ენა, მაგრამ მას მშობლიურ ენად, უმთავრესად, ჩინეთის სახალხო რესპუბლიკის მოქალაქეები მიიჩნევენ. სავარაუდოდ, ინგლისურ ენაზე მოლაპარაკეთა რიცხვი 380 მილიონს აღემატება. აქედან მოლაპარაკეთა ნახევარზე მეტი ამერიკის შეერთებულ შტატებში, ბრიტანეთის კუნძულებზე, კანადაში, ავსტრალიაში, ახალ ზელანდიაში, სამხრეთ აფრიკის რესპუბლიკასა და ბრიტანეთის ყოფილ კოლონიებში ცხოვრობს. აქედან გამომდინარე, დაახლოებით 360-370 მილიონ ადამიანზე მეტისთვის ინგლისური მეორე ენაა, რომლის შესწავლის აუცილებლობაც განპირობებულია ცალკეული ქვეყნების: ინდოეთის, პაკისტანის, ნიგერიის, კენიისა და სხვა სახელმწიფოების მრავალენოვნებით. ამ ქვეყნებში ინგლისური ზერეგიონალური კომუნიკაციის საშუალებას წარმოადგენს და, შესაბამისად, მეორე ოფიციალური ენაა. მრავალი ქვეყნის სკოლებში, სადაც ინგლისური არც პირველი და არც მეორე სახელმწიფო ენა არაა, მას სწავლობენ პირველ უცხო ენად, მეორე ან მესამე უცხო ენის დაწყებამდნენ. მეორე და მესამე ენები, შესაძლოა, სხვადასხვა იყოს, მაგრამ ინგლისურს ყოველთვის სწავლობენ პირველი უცხო ენის სახით. ინგლისური ენა სხვადასხვა საერთაშორისო ორგანიზაციის ძირითადი ოფიციალური ენაა, ასევე — საერთაშორისო თემატური კონფერენციების სამუშაო ენაც. ქვეყნები ოფიციალური სტატუსით[რედაქტირება | წყაროს რედაქტირება] - ამერიკის შეერთებული შტატები (210 მლნ) - დიდი ბრიტანეთი (55 მლნ) - კანადა (17.1 მლნ) — ფრანგულთან ერთად - ავსტრალია (15.7 მლნ) - ახალი ზელანდია (3.2 მლნ) — მაორულთან ერთად - სამხრეთ აფრიკის რესპუბლიკა (3.5 მლნ) — სხვა 11 ენასთან ერთად - ირლანდია (2.6 მლნ) — ირლანდიურთან ერთად - ინდოეთი (მეორე ენა — 11 მლნ) — სხვა 15 ენასთან ერთად - ბაჰამის კუნძულები - ბელიზი — იამაიკურ-კრეოლურთან და ესპანურთან ერთად - ბოცვანა - გაიანა - გამბია - ზამბია - კენია — სუაჰილისთან ერთად - კირიბატი — კირიბატულ ენასთან ერთად - ნიგერია — იგბო, იორუბასა და ჰაუსასთან ერთად - პაკისტანი — ურდუსთან ერთად - პაპუა-ახალი გვინეა — ტოკ-პისინსა და მოტუსთან ერთად - სინგაპური — მალაიურთან, თამილურთან და ჩინურთან ერთად - ფილიპინები — ფილიპინურთან ერთად - ფიჯი — ფიჯისა და ჰინდისთან ერთად ინგლისური ენის ზოგადი მახასიათებლები[რედაქტირება | წყაროს რედაქტირება] სიტყვათა მარაგი[რედაქტირება | წყაროს რედაქტირება] ინგლისურ ენას ძალიან მდიდარი სიტყვის მარაგი აქვს, რომელიც ენის განვითარების პერიოდში მნიშვნელოვნად განივრცო და გაფართოვდა. ინგლისური ენის სრული ლექსიკონი, „ოქსფორდის უნივერსიტეტის ლექსიკონი“ (Oxford English Dictionary, 13 ტომი, 1933), „ახალი ინგლისური ენის ლექსიკონი“ (A New English Dictionary on Historical Principles, 10 ტომი, 1884-1933; შევსებული გამოცემა) 500 ათას სიტყვას შეიცავს. ენათმეცნიერთა შეფასებით, თანამედროვე ინგლისური ენაში, დაახლოებით, ერთ მილიონზე მეტი სიტყვაა. ამას ემატება უამრავი გამოთქმა სლენგიდან თუ დიალექტებიდან; საბუნებისმეტყველო მეცნიერებებისა და ტექნიკის სხვადასხვა სფეროდან შემოსული ცნებები და ტერმინები, რომელთა უმეტესი ნაწილი მხოლოდ XX საუკუნის მეორე ნახევრიდან გამოიყენება. ინგლისური ენის ლექსიკის დაახლოებით ერთი ნახევარი გერმანიკული (ძველი ინგლისური და სკანდინავიური), ხოლო მეორე ნახევარი – რომანული (ფრანგული და ლათინური) სიტყვებისაგან შედგება. ბოლო ორი-სამი საუკუნის განმავლობაში ინგლისურ ენაში გამუდმებით შემოდიოდა ნასესხები სიტყვები არა მარტო ევროპული (ლათინური, ბერძნული, ფრანგული, სკანდინავიური) და აღმოსავლური წამყვანი ენებიდან (არაბული და სპარსული), არამედ ნაკლებად ცნობილი ენებიდანაც. სწორედ ამით აიხსნება დღევანდელი ინგლისური ლექსიკის დიდი მოცულობა. ძველი ინგლისური ენიდან შემორჩა რაოდენობითი და რიგობითი რიცხვითი სახელები, პირის ნაცვალსახელები, მრავალი არსებითი და ზედსართავი სახელი. ფრანგული ენიდან ინგლისურში, ძირითადად, ინტელექტუალური, განყენებული ცნებები შევიდა. მაგალითად, ფრანგული წარმოშობისაა რანგისა და სტატუსის გამომხატველი სიტყვები: duke (ჰერცოგი), marquis (მარკიზი) და baron (ბარონი). სიტყვათწარმოება[რედაქტირება | წყაროს რედაქტირება] მრავალრიცხოვანი ახალი სიტყვების წარმოქმნასა და ჩამოყალიბებაში დიდი როლი ითამაშა სხვადსახვა ლინგვისტურმა პროცესმა: - ონომატოპეა – სიტყვათწარმოება, რომელიც ხმაბაძვის შედეგად წარმოქმნის ახალ სიტყვებს (მაგ., burp და clink). - აფიგირება – სიტყვათწარმოება სიტყვის ფუძეზე პრეფიქსებისა და სუფიქსების დამატებით. პრეფიქსები და სუფიქსები ხან ინგლისური წარმოშობისაა (როგორიცაა mis- და -ness), ხან ნასესხები თავსართები და ბოლოსართებია (როგორიცაა ex- და -ist). - კომპოზიტების თავისუფალი წარმოება, მაგალითად, bonehead და downpour. უკუწარმოება (ინვერსიული/რეტროგრადული წარმოება); სიტყვათწარმოება უკვე არსებული სიტყვების მეშვეობით, როდესაც ერთი შეხედვითვე ცხადია, თუ რომელი სიტყვა რომლისგან მომდინარეობს (მაგ., to jell მომდინარეობს jelly-საგან). - სიტყვა brunch შექმნილია breakfast-ისა და lunch-ის სიტყვათა ნაწილების კომბინაციით. - სიტყვის ფუნქციის ისე შეცვლა, რომ გარკვეული ტიპის სიტყვას შეეცვალოს ფორმა და დაიწყოს მისი გამოიყენება სხვანაირი, მისთვის უჩვეულო სახით (მაგ., არსებითი სახელი shower გამოიყენება ზმნად – to shower). ორთოგრაფია და ორთოეპია[რედაქტირება | წყაროს რედაქტირება] ინგლისური ენის ორთოგრაფია მნიშვნელოვნად განსხვავდება ორთოეპიისგან. ეს აიხსნება ისტორიულად განპირობებული ორი მიზეზით: - დროთა განმავლობაში სიტყვათა მართლწერა ნაკლებად იცვლება, ვიდრე ჟღერადობა. მაგალითად, დღეს არ წარმოითქმის ბგერა k სიტყვაში knife, ასევე – gh სიტყვაში right, მაგრამ თავდაპირველად წარმოითქმოდა (იხ. საშუალო ინგლისური ენის პერიოდის აღწერა). - ნასესხები სიტყვების მართლწერაში იყენებენ ურთიერთგანსხვავებულ კონვენციებს. მაგალითად, ლათინური სიტყვის dubitare-ს მიხედვით შეცვალეს მანამდე არსებული სიტყვა doute, რომელშიც ჩაამატეს თანხმოვანი b და ასე მიიღეს doubt. ორთოგრაფიასა და ორთოეპიას შორის არსებული განსხვავებები განსაკუთრებით თვალშისაცემია ექვსი სიტყვის მაგალითზე: bough, cough, thorough, thought, through და rough. მართლწერაში შემორჩენილი gh მომდინარეობს იმ დროიდან, როდესაც ეს ფონემა ჯერ კიდევ წარმოითქმოდა. ძველად gh-ს წამოთქვამდნენ ქართული ანბანის ასო-ბგერა ხარის მსგავსად. ცხადია, გერმანული და ინგლისური ენების მცოდნე იოლად გაავლებს პარალელს ინგლისურ daughter-სა და გერმანულ Tochter-ს შორის. დანარჩენი შეუსაბამობები შეინიშნება ბგერა შ-ს დაწერის 14 ვარიანტში. მაგალითად, anxious, fission, fuchsia და ocean. ფონემების როლი[რედაქტირება | წყაროს რედაქტირება] ფონემა მნიშვნელობის განმასხვავებელი უმცირესი მჟღერი ერთეულია. თეორიის მიხედვით, ფონემათა წერილობითი ფიქსაციით მაქსიმალურად უნდა დაფიქსირდეს ენის ჟღერადობრივი თვისებები. სიტყვა enough-ს აქვს ოთხი ფონემა და ექვსი ასო-ნიშნით იწერება. მსგავსი სურათია სიტყვა breath-ის შემთხვევაშიც: გვაქვს ოთხი ფონემა და ექვსი ასო-ნიშანი (იხ. ფონოლოგია). ინგლისური ენის მნიშვნელოვანი ხმოვანი ფონემები ნაჩვენებია მუქი შრიფტით: bit, beat, bet, bate, bat, but, botany, bought, boat, boot, book და burr. ამ ფონემებს ერთმანეთისაგან განასხვავებენ საარტიკულაციო ადგილის მიხედვით. ოთხი ინგლისური ხმოვანი ბგერა (დიფტონგები) წარმოიქმნება ერთი საარტიკულაციო ადგილიდან მეორე, უფრო მაღალ ადგილზე გადასვლის შედეგად. ინგლისური ენის ისტორიული განვითარების პ 3FC0 რიოდები[რედაქტირება | წყაროს რედაქტირება] ინგლისური ენა XVI საუკუნეში ჩამოყალიბდა ლონდონური დიალექტის საფუძველზე. დღემდე მან განვითარების სამი საფეხური გაიარა. ეს ეტაპებია: - 1. ძველინგლისური ხანა (ინგლ. Old English) – ადრეულ ანგლო-საქსურად (ინგლ. Anglo-Saxon) წოდებული პერიოდი, რომელიც მოიცავს დროის მონაკვეთს 449-დან 1066-მდე და, შესაძლოა, ნაწილობრივ – 1100-მდეც კი; - 2. საშუალო ინგლისური ხანა (ინგლ. Middle English) – მოიცავს 1066-1100 წლებიდან 1450 წლამდე პერიოდს და, ნაწილობრივ, 1500 წლამდეც; - 3. თანამედროვე ინგლისური ხანა (ინგლ. Modern English) – მოიცავს პერიოდს 1450 წლიდან ან, შესაძლებელია, 1500 წლიდან დღემდე. თანამედროვე ინგლისურის პერიოდი იყოფა ორ ქვეპერიოდად: - 1. ადრეული ახალი ინგლისური ხანა (ინგლ. Early Modern English) – დაახლ. 1500-დან 1660 წლამდე; - 2. ახალი ინგლისური ხანა (ინგლ. New Modern English) – დაახლ. 1660-დან დღემდე. ინგლისურ ენაზე წერილობითი ძეგლები VII საუკუნიდან მოიპოვება. ფლექსია[რედაქტირება | წყაროს რედაქტირება] თანამედროვე ინგლისურ ენაში ფლექსია ნაკლებადაა განვითარებული. - არსებითი სახელი: არსებით სახელებს დაბოლოებები მხოლოდ მხოლობითი რიცხვის ნათესაობით ბრუნვაში დ მრავლობით რიცხვში აქვთ. - ზმნა: ზმნები ორ ჯგუფად იყოფა. შედარებით ძველ ზმნებს ძლიერი უღლება ახასიათებს. ძლიერ ზმნებს ეცვლება ფუძისეული ხმოვანი (მაგ., sing, sang, sung). შედარებით ახალს ზმნებს სუსტი უღლება ახასიათებს. სუსტი ზმნები ნამყოში (წარსულ დროში) დაირთავს დენტალურ სუფიქსებს (მაგ., play, played). ძლიერი ზმნების რიცხვი 150-ს აღემატება, მაგრამ დღეს მხოლოდ 66 ძლიერი ზმნა გამოიყენება რეგულარულად. საერთოდ, ინგლისურ ზმნას, სხვა გერმანიკულ ენებთან შედარებით, უბრალო სტრუქტურა აქვს. - ზედსართავი სახელი: შედარებითი ხარისხების წარმოებისას ერთმარცვლიანი და ზოგიერთი ორმარცვლიანი ზედსართავი სახელი ფლექსიას განიცდის (მაგ., larger ან happiest). დანარჩენი ზედსართავები more-სა და most-ს დაირთავს წინ. - ნაცვალსახელი: ინგლისური ნაცვალსახელი განსაკუთრებით ძლიერად განიცდის ფლექსიას. ობიექტური ბრუნვისთვის მას აქვს ფორმები – me და her, სახელობითი ბრუნვისთვის – I, he, we, ხოლო კუთვინლებითი ფორმებისთვის – my, his, hers, our. მეტყველების ნაწილები[რედაქტირება | წყაროს რედაქტირება] გრამატიკის სახელმძღვანელოთა მრავალი ავტორი ინგლისური ენის სიტყვათა მარაგს 8 ნაწილად ჰყოფდა, ძველბერძნულ-ლათინური ტრადიციის შესაბამისად. ამის მიუხედავად, თანამედროვე გრამატიკოსებმა სცადეს ინგლისური ენის სხვაგვარად კლასიფიცირება. ამერიკელმა ლინგვისტმა ჩარლზ კარპენტერ ფრისმა (Charles Carpenter Fries) 1952 წელს თავის წიგნში „ინგლისური ენის სტრუქტურა“ (The Structure of English) სიტყვების უმეტესობა ოთხ დიდ კლასად დაყო. ინგლისურ წინადადებაში სიტყვათა თანმიმდევრობა ფიქსირებულია. ორთოგრაფიაში მნიშვნელოვანწილად შენარჩუნებულია ტრადიციული ფორმები. ინგლისური ენის მორფოლოგია[რედაქტირება | წყაროს რედაქტირება] ზმნები[რედაქტირება | წყაროს რედაქტირება] ზმნის კლასები[რედაქტირება | წყაროს რედაქტირება] ა) ინგლისურ ენას აქვს ზმნის ორი კლასი: - დამხმარე ზმნები (ასევე ცალკეულ პარადიგმებში): to be, to have, to do; can, could, may, might, must, ought, shall, should, will. აღსანიშნავია, რომ to be და to have ზმნებს არა მარტო დამხმარე ზმნის ფუნქცია აქვს, არამედ დამოუკიდებელ ზმნებადაც გამოიყენება. - დამოუკიდებელი ზმნები: to work, to sign, to pray. დამხმარე ზმნების გარდა, ინგლისური ენის ყველა ზმნას მხოლოდ დამოუკიდებელი ფუნქცია აქვს. ბ) ზმნებს be, have, need და dare სრული ზმნებივით აქვს ინფინიტური (განუსაზღვრელი) და პარტიციპული (მიმღეობითი) ფორმები; მაგრამ can, could, may, might, must, ought, shall, should, will და would ზმნებს არ გააჩნიათ აღნიშნული განუსაზღვრელი და მიმღეობითი ფორმები და მათ შეუძლიათ აწარმოონ ზმნის ფორმათა მხოლოდ გარკვეული, მეტად შეზღუდული რაოდენობა. სწორედ ინფინიტივის არქონის გამო, დასახელებისას ამგვარ ზმნებს წინ to-ს არ ურთავენ. დამოუკიდებელი ზმნები (ordinary verbs)[რედაქტირება | წყაროს რედაქტირება] დამოუკიდებელი და წესიერი ზმნები ნამყოსა და ნამყო მიმღეობით (პარტიციპ-პერფექტი) ფორმებს იწარმოებენ ინფინიტივზე -d-ს ან -ed-ის დართვით. ზმნის განუსაზღვრელი ფორმის ბოლო თანხმოვანი ზოგჯერ ორმაგდება (მაგ., ban, banned). აწმყო მიმღეობისა (პარტიციპ-პრეზენსი) და გერუნდივის ფორმები ერთი საერთო წესის მიხედვით იწარმოება. კერძოდ, ზმნის ინფინიტივი დაირთავს -ing დაბოლოებას. თანხმოვანთა გაორმაგების წესი ამ შემთხვევაშიც მოქმედებს. ზმნის დროთა ფორმები[რედაქტირება | წყაროს რედაქტირება] ა) ინგლისურ ზმნას, სხვა ენების მსგავსად, სამი დრო აქვს – აწმყო (ახლანდელი), ნამყო (წარსული) და მყოფადი (მომავალი); მაგრამ ინგლისურში ეს სამი დრო დამატებით ფორმებად იყოფა, რომელთაც დროის ფორმებს უწოდებენ. 'ბ) თხრობითი წინადადებების მოკლე ფორმები დამხმარე ზმნებს be, have, will, would მოკლე ფორმებიც აქვთ: am = 'm, have = 've, will = 'll, is = 's, has = 's, would = 'd, are = 're, had = d. ზმნა has ფორმის შესამოკლებლად s გამოიყენება, ხოლო had და would ფორმებისთვის – d: - he's going = he is going. - he's gone = he has gone. - He'd paid = He had paid. - He'd like a drink = He would like a drink. მოკლე ფორმები გამოიყენება ნაცვალსახელების, here, there, ზოგიერთი კითხვითი სიტყვის პატარა არსებითი სახელების შემდეგ: - Here's your pen. - I've already got it. თხრობითი წინადადების ბოლოში მოკლე ფორმა არ გამოიყენება: - You aren't in a hurry, but I am. ამ წინადადების ბოლოს შემოკლებული ფორმის – I'm გამოყენება სრულიად მიუღებელი იქნებოდა. ზმნათა shall ან should, was და were ფორმებს არ გააჩნიათ შემოკლებები, მაგრამ სასაუბრო ენაში მათთვისაც არსებობს შემოკლებული ფორმები, რომლებიც ასე ისმის ზეპირ მეტყველებაში: [ʃl], [ʃəd], [wəs], [wə(r)]. გ) აქცენტირება, მახვილის დასმა თავისი ფუნქციის შესრულებისას დამხმარე ზმნებს მახვილი არ დაესმის, ხოლო მთავარ (მნიშვნელობის მქონე) ზმნას მახვილს აქვს. ზმნის დროთა უარყოფითი ფორმები[რედაქტირება | წყაროს რედაქტირება] ა) ახლანდელი დროის აწმყო განუსაზღვრელის (present simple) ფორმა: მხოლობითი რიცხვის მესამე პირში does not ან doesn't + ინფინიტივი: სხვა პირებში do not ან don't + ინფინიტივი. - ნამყო განუსაზღვრელი (past simple) ფორმა: უარყოფის გამოსახატავად ყველა პირში გვაქვს did not/didn't + ინფინიტივი. სასაუბრო ენაში ხშირია შემოკლებული ფორმების გამოყენება: - He doesn't (does not) answer letters. - They don't (do not) live here. - I didn't (did not) phone her. - She didn't (did not) wait for me. უარყოფითი წინადადების მისაღებად, დამხმარე ზმნის შემდეგ not ემატება. სასაუბრო მეტყველებაში ხშირია შემოკლებები: - He has not (hasn't) finished. - He would not (wouldn't) come. ბ) მოკლე ფორმები უარყოფით წინადადებებში. დამხმარე ზმნები be, have, will, would, shall, should, do შემოკლდებიან შემდეგნაირად: - am not = 'm not. - is not = isn't ან 's not. - are not = aren't ან 're not. - am not, are not, is not = ain't (სასაუბრო ინგლისურის ფორმაა და მისი გამოყენება მხოლოდ არაფორმალურ სიტუაციაშია მიღებული!) - I'm not going and Tom isn't going (ან Tom's not going). - We aren't going (We're not going). have not და has not ფორმების შემოკლებული ვარიანტებია haven't და hasn't, ხოლო სრული დროის (Perfect) მოკლე ფორმებია: 've not და 's not: - We haven't seen him, ან We've not seen him. - He hasn't, ან He's not come yet. შემოკლებული will not ორიდან ერთ-ერთ ფორმას იღებს: won't ან 'll not. გ) ინგლისურ ენაში უარყოფითი წინადადება შეიძლება შეიცავდეს მხოლოდ ერთ უარყოფას. ინგლისურ წინადადებაში ორმაგი უარყოფა წინადადების აზრს ატრიალებს საპირისპირო მნიშვნელობით და დადებითი შინაარსის გამოდის: Nobody did nothing (სიტყვასიტყვით თარგმანში „არავინ აკეთებდა არაფერს“), ინგლისელი გულისხმობს, რომ „ყველა რაღაცას აკეთებდა“ ანუ „უსაქმოდ არავინ იყო“. ასეთივე მნიშვნელობით გამოიყენება სიტყვები: never, no (ზედსართავი სახელი), none, nobody, no one, nothing, hardly, hardly ever და მისთ.: - He didn't eat anything. = He ate nothing. - He doesn't ever complain. = He never complains. - He hasn't seen anyone. = He has seen no one. - They didn't speak much. = They hardly spoke at all (ანდა – They hardly ever spoke). კითხვითი ფორმები – შეკითხვა და თხოვნა[რედაქტირება | წყაროს რედაქტირება] ა) აწმყო განსუზღვრელი დროის კითხვითი ფორმა: does he (she, it) + ინფინიტივი; do I (you, we, they) + ინფინიტივი. ნამყო განსუზღვრელი დროის კითხვითი ფორმა: did + ქვემდებარე (არსებითი სახელი) + ინფინიტივი. - do I (you, we, they) + ინფინიტივი. მაგ.: - Does Peter enjoy parties? - Did he enjoy Ann's party? ყველა სხვა დანარჩენ დროში კითხვითი ფორმები იწარმოება დამხმარე ზმნის შემდეგ ქვემდებარის (არსებითი სახელის) მოთავსებით: - Have you finished? - Are you coming? ბ) დამხმარე ზმნების შემოკლებული ფორმები კითხვით წინადადებებში კითხვითი სიტყვების შემდეგ: how, what, who, where და why, შეიძლება გამოვიყენოთ am, is, are, have, had, will და would-ის მოკლე ფორმები: - How will he get there? = How'll he get there? - What has happened? = What's happened? - is და will შეიძლება when-ის შემდეგ შემოკლდეს: - When is he coming? = When's he coming? სიტყვა where-ის შემდეგ დამხმარე ზმნა will შეიძლება ასე შემოკლდეს: - Where will you go? = Where'll you go? თუ ზმნა პირველ ადგილზეა წინადადებაში, მაშინ დაწერისას არ გამოვიყენებთ მოკლე ფორმას. გამონაკლისია მხოლოდ უარყოფით-კითხვითი ფორმები. მეტყველებაში შემოკლებები უფრო ხშირად გვხვდება, ვიდრე ნაწერში. Shall, should, do და did ფორმებს შემოკლებები არ გააჩნია. თუმცა აქაც არის მცირე გამონაკლისი do-ს სახით: do you ზოგჯერ d'you ფორმით გვხვდება. ზეპირ მეტყველებაში shall, shoud და do you ფორმები შეიძლება ასე შეამოკლონ ხოლმე: [ʃl, ʃəd, dju:]. გ) კითხვითი ფორმები გამოიყენება შეკითხვის დასასმელად. გამონაკლისი შემთხვევებია: - 1 - თუ შეკითხვა ქვემდებარულია ანუ კითხვითი წინადადებით ქვემდებარის დაზუსტებას მოითხოვენ: - Who told you? - What happened? - 2 - ირიბ წინადადებაში: He asked: "Where does she live?" = He asked where she lived. - 3 - თუ შეკითხვის წინ დგას გამონათქვამები: Do you know, Can you tell me, I want to know, I'd like to know, I wonder, I was wondering, Have you any idea, Do you think: - When does it start? - მაგრამ: Have you any idea what time it starts? - Where does Peter live? - მაგრამ: I wonder where Peter lives? - Will I have to pay duty on this? - მაგრამ: Do you think I'll have to pay duty? - Do you know if I have to pay duty? დ) თხოვნა ასევე გამოიხატება კითხვითი ფორმით: - Can you help me? Could you help me? - Will you pay at the desk? Would you pay at the desk? - Would you like to come this way? - Would you mind moving your car? ზმნის კითხვითი ფორმა თხოვნის მტკიცებით ფორმად გარდაიქმნება იმ შემთხვევაშიც, თუ ეს თხოვნა I wonder, I was wondering ანდა Do you think ფრაზით იწყება: - Could you give me a hand with this? მაგრამ: I wonder if you could give me a hand. I was wondering if you could give me a hand. I wondered if you could give me a hand. ანდა: Do you think you could give me a hand? ირიბად თქმისას ეს პრობლემა არ არსებობს, რადგან ირიბი თხოვნა შეიძლება გამოვხატოთ ზმნაზე ask ობიექტისა და ინფინიტივის დართვით: ask + ობიექტი + ზმნის განუსაზღვრელი ფორმა. - He asked me to give him a hand. ე) კითხვითი ფორმა გამოიყენება question tags-ში ნეგირებული ზნის შემდეგ: - You didn't see him, did you? (დაწვრილებითი ინფორმაცია იხილეთ თავში Question tags) ვ) თუ წინადადების თავშია ისეთი სიტყვები ან გამოთქმები, როგორიცაა: never, rarely, seldom, only when, only by, not only, not till, განსაკუთრებული აზრობრივი აქცენტის დასასმელად, მაშინ მომდევნო სრული ზმნა ინვერტირებულ (კითხვით) ფორმაში გამოიყენება: - Only when we landed did we see how badly the plane had been damaged. უარყოფით-კითხვითი ფორმები[რედაქტირება | წყაროს რედაქტირება] ა) ეს ფორმა იწარმოება not-ის დასმით კითხვითი ფორმის შემდეგ: - Did you not see her? - Is he not coming? ამ ფორმას, თითქმის, ყოველთვის შემოკლებული სახით გამოიყენებენ: - Didn't you see her? - Isn't he coming? n 3FB6 ot დგას ამჯერად სუბიექტის წინ. ფორმას am I not? გააჩნია არაწესიერი (უწესო) შემოკლებული ფორმა aren't I? ბ) უარყოფით-კითხვითი ფორმების გამოყენება შეიძლება, თუ მოსაუბრე დადებით პასუხს ელის: - Haven't you finished yet? - Don't you like my new dress? - Child: Can't I stay up till the end of the programme? - "I could wait ten minutes." "Couldn't you wait any longer?" გ) უარყოფით-კითხვითი ფორმები გამოიყენება აგრეთვე (question tags-ში) დადებითი წინადადების შემდეგ: - You paid him, didn't you? - She would like to come, wouldn't she? დამხმარე ზმნები (auxiliary verbs)[რედაქტირება | წყაროს რედაქტირება] ინგლისური ენა განასხვავებს დამხმარე ზმნებს. ესენია: - 1. ძირითადი ანუ მთავარი დამხმარე ზმნები; - 2. მოდალური დამხმარე ზმნები; - 3. ნახევრადმოდალური დამხმარე ზმნები. ცნება „დამხმარე ზმნა“ დამკვიდრდა იმის გამო, რომ ამ ზმნების მეშვეობით წინადადებაში შესაძლებელია რთული შედგენილი დროების წარმოება. დამხმარე ზმნა ერთვის ძირითადი საუღლებელი ზმნის პირველ, მეორე ანდა მესამე ფორმებს (infinitive, present participle და present perfect): - I am coming. - He has finished. - I didn't see them. როდესაც დამხმარე ზმნა დაერთვის ძირითადი საუღლებელი ზმნის საწყის ფორმას, იგი გამოხატავს ნებართვას, შესაძლებლობას, ვალდებულებასა და ა.შ. ძირითადი დამხმარე ზმნებია:[რედაქტირება | წყაროს რედაქტირება] - to be - to have - to do მოდალური დამხმარე ზმნებია:[რედაქტირება | წყაროს რედაქტირება] - can, could - may, might - must, have to - ought to - shall, should - will, would მოდალური დამხმარე ზმნების ცალკე დასახელებისას მათ to-ს არ დაურთავენ. ნახევრადმოდალური დამხმარე ზმნებია:[რედაქტირება | წყაროს რედაქტირება] - to need - to dare - used ენათმეცნიერული კონვენციის თანახმად, ცალკე დასახელებისას ნახევრადმოდალური used არ დაირთავს to-ს. ეს წესი არ შეეხება ამ ზმნის ინფინიტიურ ფორმას. დამხმარე ზმნები: ფორმები და ნიმუშები[რედაქტირება | წყაროს რედაქტირება] ა) to be, to have და to do დამოუკიდებელ ზმნებადაც არსებობენ წინადადებაში. თუმცა ძალიან ხშირად მათ დამხმარე ზმნის ფუნქცია აკისრიათ. მოცემულ ზმნათა მნიშვნელობების თარგმნა შესაძლებელი მხოლოდ მაშინ, როცა მათ დამოუკიდებელი ფუნქცია აკისრიათ. თუკი ისინი მხოლოდ მორფოლოგიურ ფუნქციას ასრულებენ, მაშინ მთავარი საუღლებელი ზმნის მნიშვნელობას განავრცობენ ან აზუსტებენ დროის, პირისა თუ რიცხვის შესაბამისად. სწორედ ამ თვისების გამო უწოდებენ მათ დამხმარე ზმნებს. - 1 be და do დამხმარე ზმნები უარყოფითსა და კითხვით ფორმებში შემდეგ სქემას ემორჩილებიან: უარყოფითი ფორმა, ზმნა + not: - He isn't coming. - It did not matter. კითხვითი ფორმა, სუბიექტი + ზმნა: - Was he waiting? - Does she see us? - 2 Have დამხმარე ზმნების ასეთ წყობას მისდევს: - Has he to go? - Has he got to go? ზოგჯერ გამოიყენება do/did ფორმებიც: - Does he have to go? - 3 be მოითხოვს სრულ ინფინიტურ ფორმას (to + ინფინიტივი): - They are to wait for us at the station. have მოითხოვს აგრეთვე სრულ ინფინიტურ ფორმას, გარდა ორი კონსტრუქციისა (იხ. თავი „have+ობიექტი+პარტიციპ-პერფექტი“, „have+ობიექტი+პარტიციპ-პრეზენსი“). do ინფინიტივს უკავშირდება to-ს დაურთველად: - Did he write? - 4 თუ be, have და do დამხმარე ზმნებადაა გამოიყენებული, საჭიროა ზმნის პირველი (infinitive) ანდა მესამე (participle) ფორმა იმის მიუხედავად, რომ ეს ფორმები პასუხებსა და კომენტარებში იგულისხმება: - Have you seen it? - Yes, I have (seen it). - 5 be, have და do ზმნების გამოყენება შეიძლება სრული (დამოუკიდებელი) ზმნების სახით. ამ შემთხვევაში, მათ საკუთრივი მნიშვნელობა უნარჩუნდება: - ზმნა have შეიძლება აღნიშნავდეს (possess) მფლობელობას (ქონა, ყოლა). - ზმნა do შეიძლება აღნიშნავდეს (perform, occupy oneself) რამეს კეთებას, ქმნას, რაიმეთი დაკვებას. ამ შემთხვევაში be, have, do ზმნები ცალკე უნდა იდგნენ: - He is lazy. - He has no job. - He does nothing. თვითონ do იუღლება do-სავე მეშვეო 3C ბით: - What do you do in the evenings? 3F8C i> ხოლო ზმნა have შეიძლება ორნაირად ვაუღლოთ: - Have you got time? - Do you have time? ბ) Can, could, may, might, must, ought, will, would, shall და should (დამხმარე მოდალური ზმნები) დამხმარე მოდალური ზმნები მხოლობითი რიცხვის მესამე პირში დაბოლოება s-ს არ დაირთავს: I must, he must, I can, he can ისინი უარყოფით და კითხვით ფორმებს შემდეგი ნიმუშის მიხედვით აწარმოებენ: Will not he...? Will he...? Ought not he...? Ought he...? საერთოდ, შეიძლება ითქვას, რომ მოდალურ ზმნებს არ გააჩნია წარსულის ფორმები; მიუხედავად იმისა, რომ could, might, should, would ფორმები არსებობს, მათი გამოყენების შესაძლებლობა შეზღუდულია. მოდალურ ზმნებს არ გააჩნია ინფინიტური ფორმები, მიმღეობები და ამ მიზეზის გამო, შეუძლებელია მათი განგრძობით ფორმაში (contnuous form) ჩასმა და გამოყენება. Ought-ის გარდა, ყველა მოდალურ ზმნას მხოლოდ ინფინიტივი მოსდევს: - You should pay. მაგრამ: - You ought to pay. მოდალური ზმნა ყოველთვის მოითხოვს ინფინიტივს, რომელიც ზოგჯერ იგულისხმება. - Can you understand? - Yes, I can (understand). გ) need, dare და used (ნახევრადმოდალური ზმნები) - 1 თუ used და dare ზმნები დამხმარე ზმნების ფუნქციას ასრულებენ, მაშინ ისინი მხოლოდ ინფინიტივს შეერწყმიან წინადადებაში. He need not wait. Need და dare შეიძლება გამოვიყენოთ დამოუკიდებელ ზმნებად: - He needs help. - They dared me to jump. - 2 Used (ზოგჯერ used to) წარსულის საწარმოებლად გამოიყენება. უარყოფითი ანდა კითხვითი ფორმა ასეთია: - I used not მიუხედავად იმისა, რომ ზმნა used-ს არა აქვს ინფინიტივი, მაინც გაიგონებთ ასეთი სახით: Didn't he use to? Did she use to? დამხმარე ზმნების გამოყენება მოკლე პასუხებში[რედაქტირება | წყაროს რედაქტირება] მოკლე კითხვა-პასუხით მიმდინარე საუბარში განსაკუთრებულად მნიშვნელოვანია დამხმარე ზმნების გამოყენება შესაბამისი ფორმებით. თანამოსაუბრის მიერ ნახსენები ზმნის გამეორების თავიდან ასაცილებლად, როდესაც საჭიროა დადებითი ან უარყოფითი პასუხის გაცემა (დათანხმება, არდათანხმება, შენიშვნის უარყოფა ან განვრცობა და ა.შ.), გამოიყენება დამხმარე ზმნა. მოკლე პასუხი დამხმარე ზმნის მეშვეობით[რედაქტირება | წყაროს რედაქტირება] კითხვები, რომლებიც პასუხად „დიახ“ ან „არა“-ს მოითხოვენ (შემდეგი სახის შეკითხვებია: Do you smoke? Can you ride a bicycle?), საჭიროებენ სიტყვებზე yes ანდა no + დამხმარე ზმნით პასუხის გაცემას. არსებითი სახელით გამოხატულ სახელს შეცვლის ნაცვალსახელი. ნაცვალსახელით გამოხატული ქვემდებარეები შეიძლება შეიცვალონ ისე, როგორც მაგალითებშია მოცემული: - "Do you smoke?" "Yes, I do." (და არა "Yes, I smoke") - "Is that Ann?" "Yes, it is." / "No, it isn't." - "Did the twins go?" "Yes, they did." / "No, they didn't." - "Will there be an exam?" "Yes, there will (be)." / "No, there won't (be)." თუ კითხვით წინადადებაში ერთზე მეტი დამხმარე ზმნაა, პასუხში გამოიყენება პირველი დამხმარე ზმნა: "Should he have gone?" "Yes, he should (have (done))." ისეთი დამხმარე ზმნების შემცველი კითხვითი წინადადებები, როგორიცაა must I / he და ა.შ. ან need I / he და ა.შ. ასეთ პასუხს მოითხოვენ: Yes, you (he, she და ა.შ.) must. ანდა: No, you (he, she და ა.შ.) needn't: "Must I take all these pills?" "Yes, you must." "Need I take all these pills?" "No, you needn't." პასუხად მხოლოდ yes-ის ან no-ს თქმა არათავაზიანად ჟღერს და ინგლისელის ყურისთვის ძალიან უხეშ პასუხად აღიქმება. დადებითი და უარყოფითი პასუხის გაცემა[რედაქტირება | წყაროს რედაქტირება] ა) დადებითი (affirmative) შინაარსის თხრობით წინადადებაზე პასუხის გაცემა შეიძლება ამგვარად: yes / so / of course + დამხმარე ზმნის თანხმობის გამომხატველი ფორმა. წინადადებაში ნახსენები დამხმარე ზმნა პასუხში მეორდება. თუ წინადადება არ შეიცავდა დამხმარე ზმნას, მაშინ პასუხში დამხმარე ზმნის ის ფორმა უნდა გამოვიყენოთ, რომელსაც მოითხოვს პირველ წინადადებაში არსებული დამოუკიდებელი ზმნა (do, does ან did): - "He works too hard." "Yes, he does." - "There may be a strike." "Yes, there may." - "Living in London will be expensive." "(Yes,) of course, it will." - "That's Ann!" "Oh, so is it." ბ) უარყოფითი შინაარსის წინადადებაზე შედავება, შეკამათება ან საწინააღმდეგო აზრის გამოთქმა ასე შეიძლება: yes, oh yes + დამხმარე ზმნის თანხმობის გამომხატველი ფორმა. ამ დროს დამხმარე ზმნა განსაკუთრებულად ხაზგასმით წარმოითქმის აქცენტირების საშუალებით: - "I won't have to pay." "Oh yes, you `will!" - "My alarm didn't ring." "Oh yes, it `did!" - "There isn't any salt in this." "Yes, there ìs." - "Bread won't make me fat." "Oh yes, it `will." გ) უარყოფითი (negative) შინაარსის წინადადებისთვის იწარმოება no + დამხმარე ზმნის უარის გამომხატველი ფორმა, რომელიც დასტურს გამოხატავს (თუ პასუხის გაცემისას დამხმარე ზმნის თანხმობის გამომხატველი ფორმა გამოვიყენებთ, შინაარსობრივად გამოგვივა, რომ არ ვეთანხმებით თანამოსაუბრეს): - "It wouldn't take long to get there." "No, it wouldn't." - "I haven't paid you yet." "No, you haven't.“ - "The boys mustn't be late." "No, they mustn't." - "The door can't have been locked." "No, it can't." დ) დადებითი (affirmative) შინაარსის თხრობითი წინადადება შეგვიძლია უარვყოთ no/oh no + დამხმარე ზმნის უარის გამომხატველი ფორმის მეშვეობით: - "Ann'll lend it to you." "Oh no, she won't." - "Peter gets up too late." "No, he doesn't." - "There is plenty of time." "No, there isn't." - "Prices are coming down." "Oh no, they aren't." კავშირის but გამოყენება შეიძლება იმ შემთხვევაში, როდესაც თანამოსაუბრე არ ეთანხმება კითხვითი წინადადებით გამოთქმულ აზრს: - "Why did you travel first class?" "But I didn't." [რედაქტირება | წყაროს რედაქტირება] Question tag ეწოდება ყოველთვის წინადადების ბოლოს მოთავსებულ მოკლე კითხვით ფრაზას. თმცა ინგლისურად question tag-ის იმდენი ვარიანტი არსებობს, რამდენიც დამხმარე ზმნაა, ქართულში მათი ზუსტი თარგმანი სიტუაციურად შეიძლება იყოს: „განა არა?“ ან უბრალოდ „არა?“ ზოგჯერ კი „ხომ“. ინგლისურში ამ მოკლე კითხვითი ფრაზის ფუნქციაა მოსაუბრისგან დასტურის მიღება გამოთქმულ აზრთან დაკავშირებით. კითხვითი ფრაზა იმავე დამხმარე ზმნით იწარმოება, რომელიც გამოყენებულია მთავარ წინადადებაში. თუ მთავარი წინადადება მტკიცებითი (დადებითი) შინაარსისაა, მაშინ კითხვითი ფრაზა უარყოფითი უნდა იყოს. თუ მთავარი წინადადება უარყოფითი შინაარსისაა, მაშინ კითხვითი ფრაზა მტკიცებითი (დადებითი) შინაარსის უნდა იყოს. მაგალითად: - It's a nice day, isn't it? — მშვენიერი დღეა, განა არა? - She teaches English, doesn't she? — ის ინგლისურს ასწავლის, არა? - They enjoyed the party, didn't they? — მათ წვეულება მოეწონათ, არა? - Tom can sing, can't he? — ტომს სიმღერა შეუძლია, განა არა? - Ann will come soon, won't she? — ანა მალე მოვა, არა? - David hasn't got a car, has he? — დავითს ხომ მანქანა არა ჰყავს? - He isn't a doctor, is he? — ის ხომ ექიმი არაა? - Sarah can't cook, can she? — სარამ ხომ საჭმლის მომზადება არ იცის? - They didn't come home, did they? — ისინი შინ არ დაბრუნებულან, არა? შენიშვნები[რედაქტირება | წყაროს რედაქტირება] რიცხვითი სახელი: წელი და თარიღი, წონა, ზომის ერთეულები[რედაქტირება | წყაროს რედაქტირება] რაოდენობითი და რიგობითი რიცხვითი სახელი[რედაქტირება | წყაროს რედაქტირება] ინგლისური სიტყვები და ფრაზები[რედაქტირება | წყაროს რედაქტირება] - გამარჯობა — Hello / Hi - კეთილი იყოს თქვენი მობრძანება(...) — Welcome (to...)! - გმადლობთ — Thank you - ძალიან დიდი მადლობა — Thank you so much - არაფრის — You are welcome / No problem - დიახ — Yes - არა — No - გთხოვ(თ) / თუ შეიძლება) — Please - რა გქვია(თ)? — What's your name? - მე მქვია... — My name is... - საიდან ბრძანდებით? სადაური ხარ? — Where are you from? - როგორ ბრძანდებით? როგორა ხარ? — How are you? - მოგწონთ აქ? მოგწონს აქ? — How do you like it here? - ხომ არ გინდათ, რომ...? იქნებ გაინტერესებთ...? — Would you be interested in...? - რას აკეთებ(თ)? — What are you doing? - არ ვიცი — I don't know - ვიცი — I know - ზუსტად ვიცი — I know so - მოიცა, დავფიქრდე — Let me see - რას გულისხმობ(თ)? — What do you mean? - თქვენ რას ფიქრობთ? როგორ გგონია? — What do you think? - ნახვამდის / დროებით! — Goodbye / See you / See you soon / See you later ლიტერატურა[რედაქტირება | წყაროს რედაქტირება] - Crystal, D. [1997]: The Cambridge encyclopedia of the English language. 2-ე გამოცემა. Cambridge. - McArthur, T., ed. [1992]: The Oxford companion to the English language. Oxford. - Cambridge History [1992-დან]: The Cambridge History of the English language. 6 ტომად. Cambridge. - Cobuild, C. [1990]: English grammar. London. - Huddleston, R. [1984]: Introduction to the grammar of English. Cambridge. - Jespersen, O. [1909-1949]: A modern English grammar on historical principles. 7 ტომად. London. - Mitche 3FC0 ll, B. [1995]: An invitation to Old English and Anglo-Saxon England. Oxford. რესურსები ინტერნეტში[რედაქტირება | წყაროს რედაქტირება] - ქართულ-ინგლისური და ინგლისურ-ქართული ლექსიკონი - ქართულ-ინგლისური და ინგლისურ-ქართული ლექსიკონი გამოთქმებით - ქართულ-ინგლისური და ინგლისურ-ქართული ლექსიკონი (iPhone) - More than 20 000 English words recorded by a native speaker - Geoffrey Neil Leech (1936-2014): Current Changes in English Grammar in Relation to Society (სამეცნიერო მოხსენება მიმდინარე ცვლილებების შესახებ თანადროულ ინგლისურში)


სისხლდენა - ვიკიპედია სისხლდენა. ღია ჭრილობა სისხლდენა (ინგლ. Bleeding) — სისხლძარღვის სანათურიდან სისხლის გამოსვლა, რაც როგორც წესი ტრავმასთანაა დაკავშირებული. თუმცა სისხლდენა შეიძლება იყოს ცხვირიდან, ყურებიდან, ღრძილებიდან, პირის ღრუდან, თვალებიდან, საშოდან, ანუსიდან და ასე შემდეგ. 2 სახეები 3 სისხლის დაკარგვა სისხლდენის მრავალი მიზეზი არსებობს. მათგან უდიდესი წილი მოდის ტრავმებზე და ბრძოლებში თუ შემთხვევით მიღებულ ჭრილობებზე. სისხლდენის მიზეზი შეიძლება გახდეს .ზოგიერთი დაავადებაც. მაგალითად: კუჭისა და თორმეტგოჯა ნაწლავის წყლულოვანი დაავადება. ბუასილი, ნაწლავთა პოლიპი და პოლიპოზი, საყლაპავი მილის ვენების ვარიკოზი, ფილტვის კავერნული ტუბერკულოზი, ათეროსკლეროზი, ჰემოფილია, ქოლემია, ავიტამინოზი და სხვ. სისხლდენა შეიძლება იყოს გარეგანი და შინაგანი. სისხლდენა გარეგანია როდესაც სისხლი გარეთ გამოდის და ამას ხედავენ პაციენტი, ექიმი და ირგვლივ მყოფნი. შინაგანი სისხლდენის დროს დაზიანებულია ორგანიზმის რომელიმე ღრუსთან დაკავშირებული სისხლძარღვი და სისხლი ამ ღრუში გროვდება. მაგალითად, მუცლის ღრუში, პლევრაში, პერიკარდიუმის ღრუში შესაძლოა დაგროვდეს სისხლი და ადამიანი დაიღუპოს. მუცლის ღრუში სისხლის დაგროვებას ჰემოპერიტონეუმი ეწოდება. პლევრის ღრუში - ჰემოთორაქსი, პერიკარდიუმის ღრუში - ჰემოპერიკარდიუმი, საშვილოსნოს ღრუში - ჰემატომეტრა. შინაგანი სისხლდენის დროს სისხლი შეიძლება გროვდებოდეს კუჭსა და ნაწლავებში. აქ ჩაღვრილ სისხლს უერთდება კუჭ-ნაწლავში არსებული გოგირდ-წყალბადი და წარმოიქმნება სულფმეტჰემოგლობინი. ეს ნაერთი შავი ფერისაა, რის გამოც ადამიანს შავი ფერის განავალი აქვს, რასაც მელენა ეწოდება.აგრეთვე სისხლი შეიძლება დაგროვდეს სანაღვლე გზებში-ჰემობილია. ასევე თირკმლის მენჯში, რომელიც შარდთან ერთად გამოიყოფა-ჰემატურია, ფილტვიდან სისხლის დენა-ჰემოპტოე, ცხვირიდან-ეპისტაქსისი, ხოლო საშვილოსნოდან-მეტრორაგია. ჩაღვრილმა სისხლმა შეიძლება გასწიოს რბილი ქსოვილები და მათ შორის შექმნას გუბე-ჰემატომა. სისხლის დაკარგვარედაქტირება სისხლის დაკარგვას რაოდენობის და სირთულის მიხედვით ყოფენ ოთხ კლასად. პირველი კლასი-როდესაც იკარგება სისხლის 15%-მდე. ასეთ დროს სისხლის გადასხმა საჭირო არ არის. მეორე კლასი-როდესაც იკარგება სისხლის15-30% ასეთ დროს პაციენტს აღენიშნება გულისცემის მომატება. კანის გაფერმკლთალება. როგორც წესი გამონაკლისი შემთხვევის გარდა სისხლის გადასხმა არაა საჭირო. მესამე კლასი-როდესაც იკარგება სისხლის 30-40%. ასეთ დროს პაციენტს აღენიშნება გულისცემის მომატება.შესაძლებელია შოკი. სისხლის გადასხმა როგორც წესი აუცილებელია. მეოთხე კლასი-როდესაც იკარგება სისხლის 40% მეტი. აუცილებელია სასწრაფო რეანიმაციული ღონისძიებები. წინააღმდეგ შემთხვევაში პაციენტი დაიღუპება. მ. ჩაჩავა; ზოგადი ქირურგია; განათლება, გვ. 109; 1976 (ინგლისური) სისხლდენა (ინგლისური) სისხლის დონაცია მოძიებულია „https://ka.wikipedia.org/w/index.php?title=სისხლდენა&oldid=2418674“-დან Last edited on 21 მარტი 2013, at 02:00 ეს გვერდი ბოლოს დარედაქტირდა: 02:00, 21 მარტი 2013.


საქართველოს მთავრობა – მთავრობის წევრები მიხეილ ჩხენკელმა ოქროს მედლით დაამთავრა თბილისის პირველი საშუალო სკოლა. მან წარჩინებით დაამთავრა თბილისის სახელმწიფო უნივერსიტეტის მექანიკა-მათემატიკის ფაკულტეტი, სადაც იგი იყო აკადემიკოს მუსხელიშვილის სახელობის სტიპენდიანტი. მიხეილ ჩხენკელმა ამერიკის შეერთებულ შტატებში დაამთავრა პენსილვანიის უნივერსიტეტის დოქტორანტურა, სადაც მას მიენიჭა მათემატიკის დოქტორის სამეცნიერო ხარისხი. მიხეილ ჩხენკელი 20 წლის განმავლობაში ასწავლიდა ამერიკის წამყვან უნივერსიტეტებში. მას მიღებული აქვს მრავალი ჯილდო სამეცნიერო და პედაგოგიური მოღვაწეობისთვის, მათ შორის საპროფესორო ოსკარი საუკეთესო სწავლებისთვის, პენსილვანიის უნივერსიტეტის 9 ჯილდო საუკეთესო სწავლებისთვის, Goldman Sachs-ის ფონდის პრემია, სამეცნიერო-კვლევითი გრანტები და სტიპენდიები. იგი არის მრავალი სამეცნიერო სტატიის ავტორი, ამერიკაში გამოცემული წიგნების რეცენზენტი და სამეცნიერო-კვლევითი საზოგადოებების წევრი. ამერიკის უნივერსიტეტებში მოღვაწეობისას მიხეილ ჩხენკელი იყო მათემატიკის დეპარტამენტის კომპიუტინგის კომიტეტის თავმჯდომარე, პროფესორთა სენატის წევრი, მათემატიკის და კომპიუტერული მეცნიერების საკონკურსო კომიტეტების წევრი, ტექნოლოგიის, ანალიტიკური აზროვნების, აკადემიური სტანდარტების კომიტეტების წევრი, ამერიკის მათემატიკური საზოგადოების სტუდენტთა სამეცნიერო კონფერენციების ჟიურის წევრი, სამეცნიერო-კვლევითი კონფერენციების და მათემატიკური ოლიმპიადების ორგანიზატორი, Cengage Learning-ის მრჩეველი და გოლდვოტერის პრემიის კომიტეტის წევრი. მიხეილ ჩხენკელი მონაწილეობს საერთაშორისო სამეცნიერო კონფერენციებში, მათ შორის ამერიკის მათემატიკური საზოგადოების და ამერიკის მათემატიკური ასოციაციის სამეცნიერო კონფერენციებში. იგი მონაწილეობს ახალი კურიკულუმების შემუშავებაში და კვლავ კითხულობს ლექციებს ამერიკის შეერთებულ შტატებში. მას აქვს მჭიდრო პროფესიული კავშირები ამერიკის მრავალი წამყვანი უნივერსიტეტის პროფესორებთან, მათ შორის ჰარვარდის, პრინსტონის, პენსილვანიის, იელის, კოლუმბიის, ბრაუნის, კორნელის, ჩიკაგოს, ბერკლის, ნიუ იორკის, ჯონს ჰოპკინსის უნივერსიტეტებში და მასაჩუსეტსის ტექნოლოგიის ინსტიტუტში. მიხეილ ჩხენკელი არის ამერიკის უნივერსიტეტების პროფესორთა ასოციაციის წევრი.


text: ნიკოლოზ მიხეილის ძე ასპისოვი (დ. 1877, ქ. კასიმოვი, რიაზანის გუბერნია — გ. 13 ივლისი, 1952, თბილისი, საქართველოს სსრ, სსრკ) — ოტოლარინგოლოგი. მედიცინის მეცნიერებათა დოქტორი (1910), პროფესორი (1922), საქართველოს მეცნიერების დამსახურებული მოღვაწე (1941). კლინიკური ოტოლარინგოლოგიის ფუძემდებელი საქართველოში. ბიოგრაფია 1900 წელს დაამთავრა პეტერბურგის სამხედრო სამედიცინო აკადემია. 1901 მუშაობა დაიწყო თბილისის სამხედრო ჰოსპიტალში, სადაც განაგებდა ყელ-ყურის განყოფილებას. პირველმა დანერგა საქართველოში ოტოლარინგოლოგიური ავადმყოფების ქირურგიული მკურნალობა. 1908–1910 მუშაობდა პროფესორ ნ. სიმანოვსკისთან პეტერბურგის სამხედრო სამედიცინო აკადემიაში. 1909 ასპისოვმა შემოიღო ლაბირინთის ფუნქციის გაგრილებული ჰაერით გამოკვლევის ახალი მეთოდი, რისთვისაც დაამზადა სპეციალური პორტატიული აპარატი. ამ მეთოდმა საერთო აღიარება პოვა. 1909 პირველად საქართველოში ამოიღო ბრონქებიდან უცხო სხეული, რითაც დასაბამი მისცა ჩვენში ბრონქო- და ეზოფაგოსკოპიას. 1910-იდან მუშაობდა საზღვარგარეთ ევროპის გამოჩენის ოტოლარინგოლოგებთან (ა. პოლიცერთან, ვ. ურბანჩიჩთან და სხვ.). 1914-იდან განაგრძო მუშაობა თბილისის სამხედრო ჰოსპიტალში. 1922–1952 იყო თსუ-ს სამკურნალო ფაკულტეტის ოტოლარინგოლოგიის კათედრის (1930-იდან თბილისის სახელმწიფო სამედიცინო ინსტიტუტის ყელ-ყურ-ცხვირის კათედრა) გამგე. ასპისოვმა შეისწავლა ლაბირინთის გაღიზიანების გავლენა ელექტროენცეფელოგრამაზე, დაადასტურა ვესტიბულარული აპარატის წარმომადგენლობა დიდი ტვინის ქერქში. 1932 დააარსა საქართველოს ოტოლარინგოლოგთა სამეცნიერო საზოგადოება, რომლის უცვლელი თავმჯდომარე იყო გარდაცვალებამდე. ასპისოვი დაჯილდოებულია შრომის წითელი დროშისა და საპატიო ნიშნის ორდენებით. ლიტერატურა რუსი ექიმები ქართველი ექიმები წითელი დროშის ორდენის კავალრები დაბადებული 1877 გარდაცვლილი 13 ივლისი გარდაცვლილი 1952 საპატიო ნიშნის ორდენის კავალრები